
Task 1
Part a

Developmental review 

Guidance: 
Task 1 part a asks you to use a model of reflection to reflect on your past practice and future developmental needs. It should be completed by taking into account the work you have undertaken since qualifying. In discussions with your mentor and/or supervisor/line manager identify your future developmental needs as part of your First Three Years of Practice Individual Plan under each of the 3 learning outcomes below. 
You must meet the Learning Outcomes for this task (see appendix 4 of the handbook).

Please answer all elements of the question below. 


	Question:

Using a reflective model critically reflect on your professional development since qualifying as a social worker. Based on this and in discussion with your mentor/supervisor/line manager go on to identify and justify your future developmental needs over the coming 12 months under each of the 3 Social Care Wales (SCW) learning outcomes listed below providing at least one developmental need for each of the learning outcome below: 

1. Applying analysis in assessment to inform interventions.
2. Working collaboratively with people in need of care and support, their carers and other professionals.
3. Intervention and application of professional judgement in increasingly complex situations.

This task must make reference to how the supervision, training, learning and research has and will inform your practice. 


750 words (+/- 10%:  include your actual word count at the end of each section).


Dyma adlewyrchiad beirniadol o’m datblygiad proffesiynol ers i mi gymhwyso fel gweithiwr cymdeithasol cyflogedig mewn Awdurdod lleol ac yn bennaf o fewn Tîm Plant. Byddaf yn nodi fy nodau personol er mwyn datblygu fy ymarfer ymhellach ar gyfer y dyfodol. Yn ystod fy nghyfnod cyflogedig hyd yn hyn rydwyf wedi derbyn nifer o brofiadau gwahanol gan weithio ac achosion plant mewn gofal (LAC), Amddiffyn plant (CP) yn ogystal ag achosion llys preifat (CIR).

Mae adlewyrchu’n feirniadol yn rhan greiddiol i ddatblygu sgiliau Gwaith cymdeithasol ymhellach. Nodir bod hunanymwybyddiaeth ac adlewyrchiad yn cael ei adnabod fel ‘cornerstone of professional practice’ ym maes gofal cymdeithasol (Mainemelis, Boyatzis a Kolb, 2002). Un model y byddaf edrych arno ydy’r model ‘Datrys Problemau’ (Pearlman, 1957) sydd yn rhoi llais a rheolaeth i unigolion er mwyn gwneud penderfyniadau dros eu bywyd eu hunain, drwy ganolbwyntio ar eu cryfderau fel sy’n cael ei hybu drwy’r Ddeddf GCALL(C) 2014. Mae’r model erbyn hyn wedi ei ddatblygu ymhellach, ac mae’n rhoi fframwaith ar sut i asesu a chyd-weithio ac unigolion sydd yn derbyn gwasanaethau er mwyn gallu adeiladu ar yr adnoddau mewnol sydd ganddynt. Arweinir hyn at adnabod adnoddau allanol er mwyn oresgyn rhwystrau bywyd dydd i ddydd sydd ganddynt (Pearlman, 1957).

Mae’r model wedi sicrhau i mi ddatblygu’r gallu i adlewyrchu ar fy ngwaith fy hun gyda theuluoedd er mwyn atal llosgi allan ac i ‘to create life-long learning within professionals’ (Schon, 1983; Loughran, 2000; Yip, 2006; Finlay, 2008; Urdang, 2010). Rwyf ar adegau yn teimlo ychydig yn bryderus ar sut i weithio yn glir a chywir o dan fframweithiau a gweithdrefnau gwaith cymdeithasol drwy gynnig y gefnogaeth orau i unigolion drwy wneud defnydd o’r gwasanaethau sydd ar gael yn yr ardaloedd o’u hamgylch.  

Oherwydd hyn, un nod dysgu yw codi fy hyder o amgylch fy rôl a’m cyfrifoldebau a hynny drwy ddod i ddysgu mwy am ddeddfwriaethau a fframweithiau megis DGCALL(C) (2014), Deddf Plant (1989) fframwaith Gweithio gyda’n gilydd i ddiogelu plant (2023) a’u defnyddio yn naturiol yn fy ngwaith dydd i ddydd. Bydd fy hyder yn adeiladu drwy dderbyn goruchwyliaeth reolaidd. Proses gyfrifol, ddwy ffordd sydd yn sicrhau cefnogi a galluogi datblygiad arfer da ar gyfer gweithwyr gofal cymdeithasol ydy goruchwyliaeth. Mae goruchwyliaeth yn rhan annatod o reoli perfformiad unigolyn yn y gweithle (Kettle, Martin, 2015). Yn ystod fy nghyfnod ôl cychwynnol ôl graddedig, rwyf wedi cael goruchwyliaeth yn aml, sydd wedi sicrhau i mi edrych ar beth aeth yn dda yn fy ymarfer, a sut y gallaf wellau erbyn y tro nesaf.

[bookmark: _Hlk177475042]Fy ail nod dysgu yw i ddatblygu fy sgiliau cyfathrebu a phendantrwydd gydag unigolion sydd ar adegau yn gallu bod yn heriol, a hynny er mwyn cael y wybodaeth angenrheidiol ar eu cyfer. Teimlaf y byddaf yn gwneud hyn drwy ddefnyddio’r egwyddorion sydd yn cael eu nodi o fewn Ddeddf GCALL(C) 2014. Mae’r Ddeddf yn nodi’n glir bod angen sicrhau rhoi llais a rheolaeth i unigolion a’u cynnwys yn rhan o’r o’r broses cynllunio. Ar adegau mae hyn yn gallu bod yn heriol wrth ystyried achosion sydd yn dwysau ac yn arwain at unai’r broses amddiffyn plant neu gychwyn proses llys. Teimlaf drwy ddod i adnabod fy rôl yn well y bydd fy hyder yn datblygu o amgylch hyn, ond bydd yn anodd sicrhau datrys problemau’r unigolion gan y bydd rhaid blaenoriaethu llesiant y plentyn cyn gallu gwrando ar yr hyn y mae’r teulu eisiau ei ddigwydd. Nodir yng ngwaith Pearlman pwysigrwydd diffinio problem, dadansoddi problemau yn ogystal â'r angen i wneud penderfyniad penodol ynghylch eu bywyd gan gynnwys dulliau adolygu’r camau sy’n cael eu cymryd (Perlman, 1957). Byddaf yn gwneud hyn yn ystod adolygiadau LAC  yn ogystal â drwy dderbyn cyngor drwy oruchwyliaeth. Yn ychwanegol i hyn, yr ydwyf wedi ymrwymo i hyfforddiant ‘Acheiving best evidence’, ‘Joint investigation’ yn ogystal â chwrs ‘Cyfathrebu cyfaddefol’.

Fy nhrydydd nod dysgu yw datblygu fy hyder mewn ysgrifennu asesiadau ac adroddiadau llys. Teimlaf fod y blynyddoedd cynnar yn dilyn graddio yn amser da i ennyn profiad yn gwneud hyn gan ei fod cyfle i ddatblygu hyder mewn gwaith AP o’r cychwyn cyntaf. Er fy mod wedi gallu cyd-weithio achosion cymhleth megis EPO a PPO, hoffwn gael cyfleoedd i ddilyn achos o’r pwynt cychwynnol i’r gwrandawiad terfynol. Mi fyddwn hefyd yn hoff o gael ymgymryd asesiad rhiant ac asesiad cyn-geni gan y byddai hyn yn fy ngalluogi i ddilyn fframweithiau penodol megis Deddf Plant 1989, Fframwaith Amddiffyn plant 2020 a Deddf GCALL(C) 2014. Fe fyddaf yn sicr o drafod y gofynion uchod mewn goruchwyliaeth gyda fy rheolwr llinell, ac yn sicrhau fy mod yn cymryd unrhyw gyfle posib i gyd-weithio a gweithwyr fewn y tîm sydd â phrofiadau a chyngor gwahanol i gynnig i mi.


[765] 



Task 1 
Part b 
Developmental Review 

Guidance:
Task 1 part b is a 2-part question and a continuation of task I part a and you must refer to a reflective model in this task.
Please ensure that you meet the required learning outcomes for this task (See appendix 4 of the handbook) and that you answer both parts of the question.

Please answer all elements of the question below. 

	Question
Use a reflective model to critically reflect on the learning needs you identified in task 1 part a under each of the 3 SCW learning outcomes. 
This must include reference to training, learning, research and supervision and reflection with your mentor/supervisor/line manager on the extent to which your learning outcomes has been achieved. 
Identify your learning needs to support your development in the transition to becoming an experienced practitioner in your future career following the completion of this programme. 

650 words (+/- 10%: include your actual word count at the end of each section).

Rydwyf wedi dewis edrych ar fodel ‘Beth? Pam? Sut? Sydd hefyd yn cael ei alw yn ‘The Golden Circle’ gan Sinek (2009). Mae’r model yn edrych ar gylch gyda thri cham oddi fewn iddo fel y nodir uchod, ond mae’n un o’r fframweithiau mwyaf syml er mwyn adlewyrchu ar waith yn y maes, ond eto yn un hynod bwysig.

Mae model Sinek yn nodi ‘think about a cause of action rather than a COURSE of action’ sydd yn rhywbeth yr ydwyf wedi ei weld yn hynod ddefnyddiol er mwyn sicrhau fy mod yn glir am beth yw fy mhwrpas wrth wneud rhywbeth yn y gweithle (Maclean, 2024). Y cam cyntaf i mi edrych arno o fewn y model ydy ‘Beth’ ydy’r hyn ydwyf wedi ei gyflawni yn dilyn graddio. Erbyn heddiw, rwy’n teimlo bod fy nealltwriaeth o fy rôl fel gweithiwr cymdeithasol a sut i blethu deddfwriaethau a fframweithiau megis DGCALL (C) 2014, Deddf Plant 1989 a fframwaith Gweithio gyda’n gilydd i ddiogelu plant (2023)  i’r gwaith yn digwydd yn naturiol.

Teimlaf fod y cyfleoedd i fynd allan a gweithwyr eraill wedi rhoi nifer helaeth o brofiadau i mi ar sut i gyfathrebu ac unigolion. Mae wedi galluogi i mi hefyd adnabod os oes elfen o risg mewn unrhyw sefyllfa o fewn y gweithle a phryd i ddod a thrafodaeth i ben er mwyn osgoi iddynt waethygu. Mae hyn o ganlyniad wedi arwain i mi orfod defnyddio lefel derbyniol o bendantrwydd. Mae pedwar strategaeth i leihau lefel risg sef 1) Risk Elimination, 2) Risk reduction, 3) Risk Minimisation a 4) Risk management (Maclean, 2009). Yr wyf o’r farn fy mod erbyn hyn yn gwneud hyn yn naturiol cyn ymweld ag unigolion drwy hel cymaint o wybodaeth posibl cyn yr ymweliad, er mwyn lleihau’r lefel o risg. Enghraifft o hyn i mi oedd pan fu i mi wneud penderfyniad cynnal cyfarfod ac unigolyn yn y swyddfa yn hytrach nac ymweld â’r cartref gan fod gallu i’r unigolyn fod yn ymosodol, ond yn anffodus bu i’r ymweliad droi i fod yn afreolus, ond o leiaf fy mod wedi gallu cerdded o’r cyfarfod cyn i bethau fynd allan o reolaeth.   

Yn ychwanegol i hyn, mae fy hyder yn y gweithle yn arddangos drwy fy ngallu i ddal llwyth achos mwy cymhleth erbyn hyn, a hynny drwy ddal achosion llys ac amddiffyn plant ar fy mhen fy hun. Mae goruchwyliaeth wedi sicrhau fy mod yn gallu gofyn cyngor o ran fy mhenderfyniadau fy hun, a gweld beth fyswn i’n gallu gwneud yn wahanol tro nesaf. 

Wrth edrych ar fy ail nod dysgu, rhaid nodi bod adegau ble yr ydwyf wedi gorfod ail feddwl cyn ymateb gan efallai nad ydy fy ngwerthoedd personol yn gyd fynd a’r gwerthoedd proffesiynol. Oherwydd hyn roedd yn bwysig i mi adlewyrchu yn ôl a meddwl ‘Pam bod yr unigolyn yma wedi darganfod eu hunain yn y sefyllfa yma?’ a ‘Sut y gallaf fynd ymlaen i’w cefnogi?’ yn hytrach nag ymateb yn syth a thrio gwneud pethau dros bobl sydd yn y pen draw yn creu dibyniaeth.  Roedd yn bwysig fy mod felly yn adeiladu ar fy sgiliau hunanymwybyddiaeth a’r gallu i weithiau fod yn ddistaw a gwrando ar yr hyn sydd gan bobl i ddweud cyn trio torri ar draws gydag atebion.

Erbyn hyn, rydwyf wedi cael sawl cyfle i ddatblygu fy nhrydydd nod dysgu. Rydwyf wedi cael mwy nac un cyfle i ysgrifennu adroddiad llys preifat yn ogystal ag ymgymryd asesiadau rhiantu, mynychu gwrandawiad cychwynnol yn y llys a’i ddilyn drwodd i’r gwrandawiad olaf. Mae hyn wedi codi fy hyder i allu gweithio’n annibynnol ar achosion llys ac AP.

Wrth edrych ar y model yn ei gyfanrwydd, bydd yn sicrhau fy mod yn parhau i adlewyrchu ar fy ngwaith dydd i ddydd wrth ddatblygu fel gweithiwr i’r dyfodol. Er fy mod yn teimlo fy mod wedi cyrraedd fy nghanlyniadau dysgu, mae’n dal yn bwysig i adlewyrchu ar waith yn rheolaidd. Yn fy marn i, mae goruchwyliaeth yn rhan greiddiol iawn i sicrhau bod gweithwyr yn cael cyfle i ofyn cyngor ac i edrych yn ôl ar yr hyn y gallwn eu newid yn y dyfodol.  Mae Finlay (2008) o’r farn bod adlewyrchu ar waith yn sicrhau rhoi cyfle i weithwyr gofal cymdeithasol ddod yn fwy hunanymwybodol, a hynny drwy werthuso eu hymatebion i sefyllfaoedd bob dydd yn feirniadol.


	Question

Reflect on feedback that you have received from individuals in need of care and support and/or their carers and explain how this information has helped shape your practice and future professional development. 

100 words (+/- 10%: include your actual word count at the end of each section).


Total task 1 part b 750 words (+/- 10%: include your actual word count at the end of each section).

Yn ystod fy nghyfnod ôl raddedig, teimlad fy mod wedi gallu bod yn weithiwr hyderus wrth ymgymryd â gwahanol sefyllfaoedd gydag gwahanol unigolion.  Yr ydwyf erbyn hyn yn teimlo’n gadarnhaol yn fy rôl fel Gweithiwr Cymdeithasol ac yn ymwybodol ei fod yn fraint cael bod yn rhan o fywydau unigolion er mwyn trio gwneud gwahaniaeth yn eu bywydau. Rydwyf wedi derbyn adborth cadarnhaol yn ogystal â negyddol gan unigolion yn ystod fy ngyrfa fuan, ond mae’n rhoi cyfle i mi adlewyrchu ac i weld beth y gallaf wella erbyn y tro nesaf.

Yr wyf wedi derbyn adborth cadarnhaol gan rieni oedd yn destun adroddiad llys preifat yn ymwneud â gofal o’u plant. Roedd sefyllfa heriol yn llawn tensiwn wedi bodoli ers cyfnod estynedig oedd yn cael effaith ar les emosiynol y plant ac yn achosi iddynt deimlo yn euog am dreulio amser gyda’r naill riant neu’r llall. Drwy adlewyrchu ar fy ymarfer yn yr achos yma, yr wyf wedi cydnabod fod y ffaith i mi fod yn hollol onest ac agored gyda’r ddau riant i’w cynorthwyo i ddeall yr effaith negyddol yr oedd eu perthynas anodd yn ei gael ar y plant. Roeddwn yn hynod o falch o dderbyn adborth gan y plant eu hunain oedd yn rhoi sicrwydd i mi fy mod wedi cynllunio’r gwaith yn drylwyr a yn ofalus heb roi unrhyw bwysau ar y plant yn y sefyllfa yma. Mae hyn yn fesur llwyddiant pwysig yn fy ngwaith hyd yma ac yn ymarfer y byddaf yn ei ail adrodd drwy fy ngyrfa.





(Cyfrif geiriau: 92)

ACADEMI CYMRU AR GYFER ARFER PROFFESIYNOL AC YMCHWIL CYMHWYSOL



Tasg 2

Arsylwi ar Ymarfer
Canllawiau: 

Rhaid i ddysgwr ddewis arsylwi ar ymarfer gwaith cymdeithasol uniongyrchol gyda phobl sydd angen gofal a chymorth a/neu’u gofalwyr. Ni all yr arsylwi ddod o roi tystiolaeth mewn llys, cyfrannu at gyfarfodydd grŵp strategol, cynadleddau achos neu dribiwnlysoedd neu unrhyw weithgaredd anuniongyrchol arall.    Rhaid gofyn am ganiatâd yr unigolyn/unigolion sydd angen gofal a chymorth a/neu’u gofalwyr cyn cynnal yr arsylwi. Rhaid i'r gwaith arsylwi gael ei wneud gan arsylwr sydd â chymwysterau gwaith cymdeithasol ac sydd ag o leiaf dair blynedd o brofiad (mae’r meini prawf wedi eu nodi yn y Llawlyfr Rhaglen). Rhaid i'r arsylwi fod am 30 munud o hyd o leiaf. Bydd yr arsylwr yn derbyn adborth gan yr unigolyn/unigolion sydd angen gofal a chymorth a/neu’u gofalwyr gan ddefnyddio'r profforma isod neu un a luniwyd gan y dysgwr ei hun ar ddiwedd yr ymweliad.  

Y dysgwr sy’n gyfrifol am ddarparu dull o gasglu adborth i’w ddefnyddio gan yr arsylwr. Gall hwn fod wedi’i lunio ganddyn nhw eu hunain, a/neu wedi’i addasu i weddu i anghenion yr unigolyn. Gellir defnyddio’r profforma a ddarperir lle bo’n briodol. Bydd y dull a ddefnyddir yn dibynnu ar oed, gallu ac anghenion iaith/cyfathrebu yr unigolion sydd angen gofal a chymorth a/neu’u gofalwyr. 

Bydd yr adran hon yn cynnwys enghreifftiau o’r modd y mae cyfathrebu effeithiol yn dylanwadu ar ymarfer o ran defnydd o iaith, anghenion iaith a sensitifrwydd at ddiwylliant. Rhaid i chi ddangos egwyddorion y “Cynnig Rhagweithiol” a chyfeirio at “Mwy na Geiriau” (Llywodraeth Cymru, 2012).

Rhaid i chi fodloni’r Canlyniadau Dysgu ar gyfer y dasg hon (gweler atodiad 5 y llawlyfr).  

Atebwch y cwestiynau isod.

Crynodeb Arsylwi 

Dylech gynnwys enw’r tyst arbenigol sy’n arsylwi yn adran manylion y dysgwr o’r portffolio.

Dyddiad yr arsylwi:  25/04/2024 

I’w gwblhau gan y dysgwr. 









	Cwestiwn:
Cyd-destun
Nodwch yr amcanion gwaith cymdeithasol a rhowch ddisgrifiad byr o'r sefyllfa gan gynnwys y cyd-destunau daearyddol a deddfwriaethol ac unrhyw faterion perthnasol o ran diwylliant, ethnigrwydd ac iaith, gan gynnwys sut y cafwyd cydsyniad a sut rydych chi wedi ystyried effaith yr arsylwi ar yr unigolyn sydd angen gofal a chymorth a/neu’i ofalwyr.   

300 o eiriau (+/- 10%: dylech gynnwys nifer y geiriau ar ddiwedd pob adran).

Mae plentyn 1 yn 11 oed ac wedi ei geni a’i magu yng Nghymru. Mae wedi ei magu o fewn teulu Saesneg a Thwrcaidd..

Mae Plentyn 1 wedi delio a llawer iawn o ansicrwydd yn ei bywyd, ac eisoes wedi bod o dan Orchymyn Gofal llawn sydd wedi ei ddirymu ers sawl mlynedd. Er mwyn cael gorchymyn o’r math yma sef (Section 31, Children’s Act 1989) mae angen cwrdd â’r meini prawf trothwy.

Yn dilyn esgyniad yn y risg i’r plentyn bu i’r Awdurdod lleol fynd yn ôl i’r llys i ofyn am Orchymyn gofal dros dro, er mwyn gallu asesu gallu’r rhiant ymhellach. Rhannodd plentyn 1 bod Oedolyn 2 yn camddefnyddio cyffuriau o fewn y cartref a bod oedolion sy’n peri risg yn ymweld â’r cartref.

Mae Oedolyn 2 yn rhannu ei bod yn gaeth i alcohol ac wedi bod yn camddefnyddio cyffuriau o flaen plentyn 1 yn y cartref. Mae hefyd yn byw ac iechyd meddwl gwael sydd yn effeithio ei bywyd dydd i ddydd ac yn ei chael yn anodd ymddiried mewn gweithwyr Professional yn dilyn cefndir y teulu.

Pwrpas fy ymweliad oedd ymgymryd asesiad rhiant o Oedolyn 2 fel rhan o’r achos llys, dyma’r sesiwn gyntaf o 7 oedd wedi ei drefnu o flaen llaw. Mae’r awdurdod lleol wedi derbyn gorchymyn llys dros dro ar gyfer plenty 1 er mwyn asesu’r sefyllfa ymhellach. Mae plentyn 1 yn byw yng ngofal aelod arall o’r teulu ar hyn o bryd sydd wedi ei asesu a’i chymeradwyo fel rhiant maeth gan yr awdurdod lleol. Cefais ganiatâd yr oedolyn i gael fy arsylwi yn ystod y sesiwn hwn.

Roeddwn yn poeni y byddai’r arsylwad yn rhwystro’r Oedolyn i allu bod yn hollol onest ac agored a mi am ei chefndir a’i theimladau, yn enwedig gan ei bod yn ei chael yn anodd ymddiried mewn gweithwyr proffesiynol. Bu i mi sicrhau egluro pwrpas yr arsylwad i’r oedolyn unwaith eto cyn dechrau’r sesiwn a chael ei chaniatâd unwaith eto.

(cyfrif geiriau: 327)





	Cwestiwn: 

Myfyriwch yn feirniadol ar eich dulliau a'ch sgiliau cyfathrebu yn ystod yr arsylwi,  gan gynnwys sut y gwnaethoch nodi os oedd gennych y sgiliau cyfathrebu angenrheidiol i weithio gyda'r unigolyn sydd angen gofal a chymorth a/neu’i ofalwyr.    

Rhaid i chi ddefnyddio dull sy'n canolbwyntio ar yr unigolyn i ddangos eich bod wedi integreiddio moeseg a gwerthoedd gwaith cymdeithasol a’r Cod Ymarfer Proffesiynol. Rhaid i hyn gynnwys ymarfer sy'n dangos sensitifrwydd at ddiwylliant ac iaith ac egwyddorion y “Cynnig Rhagweithiol” a chyfeirio at “Mwy na Geiriau” (Llywodraeth Cymru, 2012). 


Roedd yn bwysig i mi fod yn defnyddio’r Theori Person Canolog yn ystod yr arsylwad hwn, er mwyn sicrhau fy mod yn gallu canolbwyntio ar Oedolyn 2 mewn dyfnder yn ystod y sesiwn. Mae DGCALL (C) 2014 yn nodi pwysigrwydd canolbwyntio ar gryfderau unigolion wrth roi rheolaeth iddynt a sicrhau eu bod yn gallu rhannu eu llais a’u barn eu hunain heb unrhyw rwystr. Mae’r ddeddf hefyd yn nodi pwysigrwydd canolbwyntio ar roi cyfle iddynt fod yn rhan o’r Gwaith cynllunio er mwyn adnabod a lleihau eu rhwystrau. Byddai hyn felly yn sicrhau fy mod fel gweithiwr yn gallu ymateb i unrhyw rwystr neu bryder oedd gal Oedolyn 2 yn y ffordd gorau posib.  

Yn ystod y sesiwn gyntaf, yr oeddwn yn teimlo bod y theori hon wedi bod yn ffordd lwyddiannus i gyfathrebu ac Oedolyn 2, yn enwedig er mwyn gwneud iddi deimlo yn ddigon diogel a chyfforddus i agor allan a mi. Mae Rogers (1961) yn rhannu bod theori person canolog yn bwysig er mwyn galluogi creu perthnasau rhwng gweithwyr proffesiynol gydag unigolion sydd yn derbyn gwasanaethau. Oherwydd bod yr asesiad yn un hynod sensitif a’r drafodaeth yn datblygu i fod yn un anodd iawn, roedd y theori hon yn caniatáu i mi fedru defnyddio sgiliau gwrando cadarn. Roedd yn hynod bwysig fy mod yn gallu arddangos fy mod yn gwrando ar y wybodaeth oedd yr oedolyn yn rhannu a mi drwy ddefnyddio sgiliau cyfathrebu cryf. Roedd yn bwysig fy mod yn sicrhau gwneud nodiadau o’r wybodaeth greiddiol o fewn y sesiwn ar bapur, ond roedd angen gwneud hynny heb i Oedolyn 2 fod yn teimlo’n anghyfforddus. Felly drwy ddefnyddio sgiliau corfforol drwy wneud cyswllt llygad priodol, eistedd mewn modd oedd yn gwneud iddi deimlo yn gyfforddus o fewn yr ystafell a pheidio â bod yn  sownd i ryw fath o sgript, bu i mi lwyddo i hel gwybodaeth hanfodol ganddi wrth sicrhau ei bod yn teimlo ei bod yn cael ei pharchu ai bod mewn awyrgylch saff. Nodi’r Beresford e tal (2008) mai’r sgil mwyaf craidd o fewn gwaith cymdeithasol yw’r gallu i uniaethu ac eraill a’u problemau. Dyma yw’r sylfaen ar gyfer cael canlyniadau llwyddiannus drwy ymyrru ac unigolion, ond gall hyn fod yn sgil anodd iawn o fewn yr ymarfer.

Prif egwyddorion y theori hon yw sicrhau cyd-gynhyrchu, rhannu pŵer a gwrando’n weithredol. Mae Deddf Gwasanaethau Cymdeithasol a Llesiant (Cymru) 2014 wedi ymgorffori’r math yma o weithredu, drwy sicrhau bod gweithwyr proffesiynol yn ymwybodol o weithio’n gyd-gynhyrchiol, rhannu pŵer ac unigolion a phobl broffesiynol eraill, ac i wrando’n weithredol. Teimlaf fod y dull hwn o weithio wedi bod yn gadarnhaol ac Oedolyn 2 gan ei bod wedi gallu bod yn hollol agored a mi am ei chefndir, ei iechyd meddwl, camddefnyddio sylweddau yn ogystal â’i theimladau presennol o amgylch gofalu a chyrraedd anghenion gofalu plentyn 1. Roedd yn bwysig fy mod yn gofyn i’r oedolyn rannu ei chynlluniau ar gyfer dyfodol ar ddiwedd y drafodaeth sensitif, gan ei bod yn bwysig canolbwyntio ar y ‘nawr’ yn hytrach nag ar yr holl bethau trawmatig a ddigwyddodd yn y gorffennol. Yn ôl Nash et al (2005) mae’r theori person canolog wedi ei defnyddio mewn amgylchiadau amrywiol, ac yn theori  sydd wedi ei chreu i bwrpas ar ymchwil.

Yr oedd yn bwysig fy mod yn ystyried teimladau Oedolyn 2 yn ystod yr asesiad hwn, yn enwedig wrth ystyried sensitifrwydd y drafodaeth yr oeddem yn mynd i’w chael. Bu i mi sicrhau cael trafodaeth flaenllaw hefo Oedolyn 2 er mwyn cael ei barn o amgylch lle y byddai’r man mwyaf priodol i ni fod yn ymgymryd â’r sesiwn. Yr oedd yn hanfodol bwysig i mi fy mod yn creu awyrgylch saff i’r unigolyn, fyddai’n golygu y byddai’n gallu teimlo ddigon cyfforddus i fod yn rhannu gwybodaeth a mi heb unrhyw rwystr. Mae’n bwysig nodi bod unigolion yn gallu cyfathrebu’n well y tu allan i’w cartrefi ar adegau, er mai dyma yw’r lle y maent yn teimlo fwyaf saff.  

Yn unol a Mesur Iaith (Cymru,2011) a’r cynnig gweithredol, bu i mi gadarnhau bod Oedolyn 2 eisiau cyfathrebu drwy gyfrwng y Saesneg. Yr oeddwn eisoes yn gwybod y byddai Oedolyn 2 eisiau cyfathrebu drwy’r Saesneg, yr oedd yn bwysig fy mod yn cadarnhau hynny unwaith eto, a hynny er mwyn sicrhau pa iaith fyddai’n hoffi cyfathrebu ynddo a derbyn unrhyw waith ysgrifenedig. Roedd hyn yn sicrhau ei grymuso ac yn teimlo’n hyderus wrth gyfathrebu a mi. Nodi’r fframwaith ‘Mwy ‘Na Geiriau, (Llywodraeth Cymru, 2016) fod derbyn gwasanaethau yn y Gymraeg yn rhan hanfodol o ofal o ansawdd da sydd wedi ei seilio ar hawliau ac yn gwneud yr unigolyn yn ganolbwynt.  Er ei bod yn gallu dallt yr iaith Gymraeg, roedd yn hanfodol bwysig ei bod yn cael y cyfle i gyfathrebu drwy’r iaith yr oedd yn teimlo fwyaf cyfforddus ynddo. Mae’r mesur uchod yn rhoi dyletswydd statudol ar weithwyr o fewn y maes gofal cymdeithasol i gydnabod ac ymateb i unrhyw anghenion iaith sydd gan unigolion. Mae Elaine Davies (2010) yn cadarnhau hyn wrth nodi bod unigolion yn teimlo’n fwy hyderus pan y gallant egluro a disgrifio’u teimladau a’u hamgylchiadau yn eu dewis iaith eu hunain. 

Yn ystod y sesiwn gychwynnol yma, cwestiynais yr oedolyn ynglŷn â’i chefndir a sut fath o blentyndod yr oedd wedi ei gael. Roedd yn hanfodol bwysig fy modd yn rhoi cyfle iddi rannu’r wybodaeth gan sicrhau ei bod yn ymwybodol y byddwn yn hapus i ddod a’r sgwrs i ben os oedd yn teimlo ei bod yn ormod iddi gario blaen a’r sesiwn. Nodi’r Salovey a Mayer (1990) pwysigrwydd i weithwyr proffesiynol fod yn ymwybodol o’u hemosiynau eu hunain drwy’r gallu rheoli'r rhain yn effeithiol o fewn unrhyw berthynas ac unigolyn, ac yn fwy ‘na dim gallu dallt emosiynau eraill yn yr un modd wrth gyfathrebu hefo nhw am hyn o fewn eu perthynas.

Roedd yn bwysig i mi fod yn adnabod pa gefnogaeth y byddai Oedolyn 2 yn elwa ohono, ac felly bu i mi gadarnhau bod y wybodaeth yr oeddwn wedi ei dderbyn yn ystod y sesiwn yn gywir. Bu i mi felly fynd drwy’r holl wybodaeth unwaith eto gyda hi er mwyn gwneud yn siŵr fy mod wedi adnabod y rhwystrau oedd ganddi yn ei bywyd dydd i ddydd yn dilyn plentyn 1 ei wneud yn destun gorchymyn gofal a’i lleoli yng ngofal Oedolyn 3 sydd yn berson o fewn y teulu ac wedi ei asesu i fod yn ofalwr maeth. Mae Lum (2007) yn dadlau bod cymhwysedd diwylliannol yn graidd o fewn maes gofal cymdeithasol, cyfiawnder cymdeithasol ac eiriolaeth, ac mae’n dweud bod y cysyniad hyn yn berthnasol ar gyfer ymarfer gwrth wahaniaethol a gwrth-ormesol sydd yn y pen draw yn arwain at ganlyniadau cadarnhaol i ddefnyddwyr gwasanaethau. 

Yn dilyn hyn, eglurais beth oedd ar gael o fewn ei ardal leol i’w chefnogi, gan ganolbwyntio ar wneud cais iddi fynychu grŵp ‘Alcohol Anonymous’ lleol, a’i chynghori i fynd i weld y GP er mwyn trio cael cefnogaeth bellach o amgylch ei iechyd meddwl.

Yn ogystal â hyn, bu i mi gynnig gwneud cais i Oedolyn 1 dderbyn cefnogaeth Tîm Oedolion er mwyn cael cefnogaeth bellach o amgylch ei iechyd meddwl, ond gwrthododd. Roedd yn bwysig fy mod yn parchu hawliau Oedolyn 1 i wrthod hyn, fel y nodi’r Ddeddf Galledd Meddyliol (2005) pwysigrwydd pan yn briodol i sicrhau rhoi’r amser a chyfle i unigolion wneud penderfyniadau eu hunain. Mae Cod ymarfer Proffesiynnol Gwaith Cymdeithasol (2019) yn nodi bod angen parchu barn a dymuniadau unigolion drwy hyrwyddo eu hawliau. 

Er fy mod wedi derbyn caniatâd llafar yr oedolyn i wneud y cais ‘Alcoholics Anonymous’ ar ei rhan, roedd yn bwysig nad oeddwn yn creu dibyniaeth, ac felly bu i mi sicrhau ei bod hithau hefyd yn cysylltu a’r grŵp i wneud ymholiadau pellach. 

Rwy’n teimlo bod y theori person canolog wedi gweithio’n dda wrth weithio ac Oedolyn 2 drwy sicrhau derbyn ei ymddiriedaeth. Yr oedd yr unigolyn yn hapus i gymryd i ystyriaeth fy argymhellion, ac i rannu gwybodaeth hynod sensitif a mi yn ystod y sesiwn, ac o fewn y sesiynau i ddod. Er bod Oedolyn 2 wedi colli rheolaeth o’r sefyllfa yn dilyn i’r Gorchymyn llys ei roi mewn lle, a phlentyn 1 ei thynnu o’i gofal, yr oeddwn yn gallu rhoi llais iddi drwy rannu ei hamgylchiadau ei hun sydd wedi ei harwain i’r pwynt o grisis y mae’r teulu ynddo ar hyn o bryd. Er hynny mae angen sicrhau grymuso’r unigolyn, fel nodir Adams (2008) a Krosgrud Miley (2014) y dylai grymuso arwain at ysgogi galluoedd unigolion gan roi’r gallu iddynt gymryd rheolaeth dros eu bywydau a’u hamgylchiadau eu hunain. 

(Cyfrif Geiriau: 1430)

Adborth a sylwadau gan unigolyn sydd angen gofal a chymorth a/neu’i ofalwyr 

Gwybodaeth i’r arsylwr

Ni ddylid cwblhau’r adran hon o’r Arsylwi pan mae’r dysgwr yn bresennol. 

Nid oes angen adborth ysgrifenedig ffurfiol gan yr arsylwr ar ymarfer y dysgwr. Fodd bynnag dylid darparu adborth llafar i’r dysgwr cyn gynted â phosibl ar ôl yr arsylwi. Os nad y mentor yw’r arsylwr, yna dylid rhoi adborth yn ogystal i’r mentor. 

Gall yr arsylwr ddefnyddio rhai neu bob un o'r cwestiynau isod gan eu haralleirio ac ychwanegu esboniadau a phromptiau yn ôl yr angen.  Dylai'r arsylwr gofnodi ymatebion yr unigolyn sydd angen gofal a chymorth a/neu’i ofalwyr isod, neu gan ddefnyddio dull arall os oes angen/os yw ar gael.  
Cyn gofyn y cwestiynau rhaid i'r arsylwr esbonio i'r unigolyn y bydd ei sylwadau’n cael eu rhannu gyda'r dysgwr. Gallai fod yn ddefnyddiol esbonio y bydd yn cael ei ddefnyddio fel offeryn dysgu i'r dysgwr ddatblygu ei ymarfer ei hun. 

Os yw'r arsylwr ddim yn gallu cael adborth, dylid dweud yn fras pam.

	A oedd y gweithiwr cymdeithasol ar amser?  Neu, os oedd yn hwyr, a wnaeth gysylltu â chi?

	Oedd

	A wnaeth y gweithiwr cymdeithasol gael eich caniatâd ymlaen llaw i'r arsylwr fod yn bresennol?  
A wnaethon nhw esbonio pam eu bod yn cael eu harsylwi?

	Oedd – dros y ffon ac unwaith eto yn ystod y sesiwn.

	A oeddech chi’n glir pam fod y gweithiwr cymdeithasol wedi cwrdd â chi heddiw? 

	Oedd

	Yn eich barn chi, pa mor dda oedd y gweithiwr cymdeithasol wedi paratoi ar gyfer y cyfarfod gyda chi? 

	Yn dda.

	   Ydy'r gweithiwr cymdeithasol wedi gwrando arnoch chi gan barchu eich barn a'ch dymuniadau?

	Do wedi gwrando ar fy nheimladau ac ateb cwestiynau.

	A wnaeth y gweithiwr cymdeithasol siarad â chi mewn ffordd yr oeddech yn ei deall? 
A wnaeth y gweithiwr cymdeithasol ystyried eich anghenion iaith? 

	Do



	Sut mae rhan y gweithiwr cymdeithasol wedi cwrdd â'ch disgwyliadau o'r ymweliad? 

	Dwi’n dallt pam bod y sesiynau yn gorfod digwydd ag yn teimlo fy mod yn gallu dod i’r sesiynau heb boeni yn ormodol.

	A oes unrhyw sylwadau neu awgrymiadau eraill yr hoffech eu gwneud?
	Nagoes

Tasg 3

Diogelu a gweithio mewn sefyllfaoedd cymhleth - Astudiaeth Achos

Canllawiau:
Gwnewch yn siŵr eich bod yn bodloni’r Safonau Galwedigaethol Cenedlaethol a’r Canlyniadau Dysgu penodol ar gyfer y dasg hon (gweler atodiad 5 a 6 y llawlyfr). 

	Cwestiwn:
Cwblhewch astudiaeth achos myfyriol, beirniadol ar sail asesiad a wnaed gydag eraill, yn eich maes gwaith chi, sy'n ymwneud â diogelu un ai oedolyn neu blentyn. Dangoswch sut mae'r achos yn berthnasol, neu sut y gallai fod yn berthnasol, i ddeddfwriaeth,  polisïau, strategaethau a gweithdrefnau’n ymwneud â diogelu (gan gynnwys dangos dealltwriaeth o’r rhyng-gysylltiad rhwng darparu gwasanaethau cymdeithasol yng Nghymru o fewn y Deyrnas Unedig, yr Undeb Ewropeaidd (UE) a’r tu allan i’r UE). Rhaid i chi ddangos eich dealltwriaeth o integreiddio dadansoddi wrth asesu, cydweithio a chymhwyso barn broffesiynol mewn sefyllfaoedd cynyddol gymhleth a’r defnydd o theorïau gwaith cymdeithasol. Rhaid i chi gyfeirio at agweddau penodol o weithio yng Nghymru. 

Yr ydwyf wedi penderfynu ar astudiaeth achos sydd yn ymwneud a Phlentyn 2 a dau oedolyn Oedolyn 1 sydd yn fam sengl ac Oedolyn 2 sef tad plentyn 1. Yn ogystal cyfeirir at Oedolyn 3 sydd yn aelod agos o fewn y teulu. Mae perthynas y fam a’r tad wedi dod i ben ers sawl mlynedd erbyn hyn, ac mae ganddynt bedwar o blant gyda’i gilydd, ond nid ydy’r plant yng ngofal y fam na’r tad. Yn ystod y pwynt ymyrryd a’r teulu, yr oedd plentyn 2 yn byw yng ngofal Oedolyn 1 mewn ardal hynod Gymreig gyda phoblogaeth uchel o fewn yr ardal. Nid oes unrhyw gyswllt gyda’r tad. 

Mae plentyn 1 yn mynychu Ysgol gynradd Gymraeg yn yr ardal, ond mae’n cyfathrebu drwy gyfrwng y Saesneg o fewn y cartref. Roedd yn bwysig fy mod yn rhoi’r cynnig gweithredol i blentyn 1 yn y sefyllfa yma, sy’n adlewyrchu gwraidd a gwerthoedd craidd y Ddeddf Gwasanaethau Cymdeithasol a Llesiant (Cymru) 2014 i roi’r unigolyn wrth wraidd y gwasanaethau y derbynir. Mae cynlluniau gweithredu’r Fframwaith Strategol o fewn “Mwy ‘na geiriau...’ (2022-2027) yn nodi nifer o feysydd lle mae angen cryfhau gwasanaethau Cymraeg er mwyn darparu gwasanaeth gyfartal. Yn yr achos yma roedd plentyn 1 eisiau siarad a chyfathrebu a mi drwy’r Gymraeg, a bu i mi fel gweithiwr sicrhau hyn hefo’r plentyn o fewn y cyfarfod cyntaf.  


Mae sefyllfa’r teulu yn un cymhleth, gan fod Oedolyn 1 a phlentyn 2 yn byw gyda'i gilydd, tra bod brawd a chwaer hynaf plentyn 2 yn byw yng ngofal aelod agos o’r teulu (Oedolyn 3) o dan gytundeb teuluol, a’i brawd ieuengaf yn destun gorchymyn gofal llawn ac yng ngofal gofalwyr maeth cofrestredig.

O ran cefndir y teulu, dros y blynyddoedd maent wedi bod yn adnabyddus i’r awdurdod lleol, ac roedd Plentyn 2 yn destun gorchymyn gofal llawn ar un pwynt. Y prif reswm dros hyn oedd oherwydd bod Oedolyn 1 yn camddefnyddio alcohol a chyffuriau, ac o fewn perthynas trais domestig. Yr oedd y berthynas rhwng y ddau oedolyn yn un sarhaus, ac nid oeddynt yn gallu gofalu am blentyn 2 a’i chadw yn saff rhag niwed. Yn ystod y cyfnod llys cychwynnol, cafodd plentyn 2 a’i brodyr a’i chwaer eu lleoli yng ngofal llawn amser Oedolyn 2 o dan reoliad 26 o Reoliadau Gwasanaethau Maethu, nes ei fod yn cael ei asesu yn llawn fel eu gofalwr maeth. Yn anffodus ni fuodd y lleoliad hwn yn un cadarnhaol, a phenderfynodd Oedolyn 2 ei fod yn gorfod dod a’r lleoliad i ben, ac arweiniodd hyn at blentyn 2 gael ei lleoli mewn lleoliad maeth gyda gofalwyr maeth cyffredinol wedi eu cofrestru i’r awdurdod lleoli. Roedd yn bwysig rhoi’r cynnig gweithredol i’r plentyn 2 hefyd yn yr un modd, gan fod DGCALL(C) 2014 yn gosod gorchymyn cynnig gweithredol er mwyn sirhau bod gwasanaethau yn cael eu darparu yn y Gymraeg heb fod angen i’r unigolyn orfod gofyn amdano. Yn achos plentyn 2 yr oedd yn fwy cyfforddus yn trafod a chael gwasanaethau drwy’r Saesneg gan ei bod yn teimlo fwy cyfforddus a hyderus yn yr iaith hwn.  


Dros gyfnod o ddwy flynedd, gweithiodd y fam yn dda gydag asiantaethau er mwyn cael cefnogaeth o amgylch ei defnydd o alcohol a chyffuriau. Roedd y gwaith yma yn digwydd o dan drefniadau statudol Gwasanaethau Integredig Cefnogaeth i Deuluoedd (IFSS), sydd yn fenter arloesol gan Lywodraeth Cymru i roi cefnogaeth ddwys i deuluoedd sydd yn cael eu heffeithio gan alcohol a chyffuriau.Gweithiodd hyn yn dda i’r fam, a chafodd ei ail asesu gan y gweithiwr cymdeithasol er mwyn cael ei hystyried i gael Plentyn 2 yn ôl yn ei gofal llawn amser. Cytunwyd i blentyn 2 gael ei lleoli yn ôl yng ngofal ei mam o dan gytundeb lleoliad gyda rhiant (Placement with Parents). Pwrpas PWP fel y nodir yn Rhan 4, Regulation 19 of the Care Planning, Placement and Case Review (Wales) Regulations 2014 yw i sicrhau parhad o ymyrraeth gyfreithiol drwy leoli plentyn adref gyda’i riant o dan warchodaeth Gorchymyn Gofal sydd yn rhannu cyfrifoldeb rhiant dros y plentyn gyda’r rhiant. Mae yn arf bwysig o fewn trefniadau diogelu er mwyn rhoi cynllun gofal clir ac eglur yn ei le gyda’r disgwyliadau o’r rhiant yn glir er mwyn sicrhau aduno llwyddiannus. Mae yn cael ei gydnabod fel cyfnod o reoli risgiau wrth gydweithio yn agos gyda rhiant. Sail llwyddiant cynlluniau fel hyn yw cydweihtio agos ac thryloyw gyda’r teulu, ac yn lleol mae craffu manwl ar y cynllun drwy drefniadau rheolaethol. Caiff hwn ei adolygu yn rheolaidd o dan drefniadau adolygu lleoliadau plant mewn gofal er mwyn sicrhau bod y lleoliad yn cyrraedd anghenion y plentyn.   

Yn dilyn cyfnod o flwyddyn a hanner, y penderfyniad oedd i blentyn 2 aros yng ngofal Oedolyn 1 yn llawn  amser, ac i fynd yn ôl i’r llys er mwyn diddymu’r gorchymyn gofal gan nad oedd angen ymyrraeth y wladwriaeth drwy drefniadau gofal satudol. Yn dilyn rhyddhau’r gorchymyn gofal, cafodd yr achos ei gau i dîm plant, a derbyniodd y teulu gefnogaeth gan Dîm o fewn yr ardal sydd yn cefnogi teuluoedd. Yn flaenorol, roedd pryder o amgylch iechyd meddwl Oedolyn 1 yn amrywio o ddydd i ddydd, a fyddai o ganlyniad yn effeithio ei gallu i ofalu am blentyn 2. Mae Oedolyn 1 wedi tyfu fyny drwy drawma yn ei phlentyndod sydd wedi arwain iddi dderbyn diagnosis o anhwylder personoliaeth. Yn flaenorol, roedd pryderon o amgylch Oedolyn 1 yn ei chael yn anodd cyd-weithio ac asiantaethau pan oedd ei iechyd meddwl yn wael.

Derbyniais i’r achos yn ystod cyfnod ble yr oedd iechyd meddwl Oedolyn 1 wedi dirywio. Yn dilyn ymweld â’r cartref yn aml a gweld plentyn 2 yn yr ysgol, roedd yn amlwg bod pryderon o amgylch gallu Oedolyn 1 i gadw plentyn 2 yn saff a chyrraedd ei anghenion. Rhannodd plentyn 2 hefo fi ei bod wedi gweld Oedolyn 2 yn camddefnyddio powdwr gwyn yn y cartref gyda dau ffrind, a bod Oedolyn 1 wedi gwneud hyn fwy nag unwaith. Yr oedd plentyn 2 hefyd yn nodi nad oedd yn cael cysgu yn ei gwely nac yn cael pryd o fwyd Oedolyn 1 gan ei bod yn cael partis gyda’i ffrindiau yn ddyddiol.

Gan bod yn yn cyrraedd trothwyon diogleu er mwyn ystyried y mateirn o dan drefniadu diogelu bu trafodaeth strategaeth rhwng yr awdurdod lleol a’r heddlu ac roedd penderfyniad i ymgymryd mewn ymchwiliad Adran 47 o dan Ddeddf Plant 1989. Mae’r Ddeddf yn nodi bod ymchwiliad fel hyn yn rhoi cyfle i’r gweithiwr proffesiynol a/neu’r heddlu gasglugwybodaeth er mwyn dod i benderfyniad a yw’r plentyn wedi dioddef neu mewn perygl o ddioddef niwed arwyddocal  a beth fyddai’r camau angenrheidiol ar gyfer eu diogelu. Mae rhan yma o’r Ddeddf yn rhoi dyletswydd ar yr awdurdod lleol i adnabod os oes ‘reasonable cause to suspect that a child who lives, or is found, in their area is suffering, or is likely to suffer significant harm’. Mae rhan 7 o Ddeddf Gwasanaethau Cymdeithasol a Llesiant (Cymru) 2014 (DGCALL)(C) yn nodi’n glir beth yw’r disgwyliadau o amgylch amddiffyn plant. Mae hefyd yn gosod dyletswydd ar bobl broffesiynol ac asiantaethau eraill sydd yn adnabyddus i’r plentyn i rannu unrhyw wybodaeth hanfodol a bod yn rhan o’r cynllun amddiffyn. Mae’r ddogfen statudol 'Diogelu Plant: Cydweithio o dan Ddeddf Plant (2004) yn nodi mai ' dim ond pan fydd y bobl a'r cyrff allweddol yn gweithio gyda'i gilydd i ddylunio a darparu gwasanaethau mwy integredig o amgylch anghenion plant y gellir cyflawni a chynnal canlyniadau gwell i blant a phobl ifanc. Mae angen arwain a rheoli’r newid hwnnw ar lefel leol a’i gefnogi’n genedlaethol’. Mae’r ddogfen allweddol statudol, ‘Working Together to Safeguard Children’ (2015) yn rhoi’r disgwyliadau ar awdurdodau lleol er mwyn diogelu plant. Nodi’r bod diogelu yn gyfrifoldeb ar yr holl asiantaethau proffesiynol. Mae hyn yn arwain at wasanaeth effeithiol, ac mae angen i bob unigolyn gael ymagwedd sy’n rhoi canolbwynt ar y plentyn a dylent fod yn seiliedig ar ddealltwriaeth glir o anghenion a barn y plentyn pan fo hynny yn gydnaws a’u diogelwch.

Y penderfyniad oedd mynd ymlaen i gynhadledd achos diogelu plant o fewn 15 diwrnod gwaith yn dilyn y cyfarfod strategaeth yn unol â disgwyliadau lleol, ble y byddai’r holl bobl broffesiynol sy’n ymwneud ar teulu yn dod at ei gilydd i drafod os ydy trothwy niwed sylweddol wedi ei gyrraedd. Yn yr achos yma daethant i gyd i benderfyniad bod y trothwy yno, ac felly bu i enw plentyn 2 gael ei roi ar y gofrestr diogelu plant, sef restr gyfrinachol o blant yn yr ardal leol sydd wedi cael eu hadnabod mewn cynhadledd achos o fod mewn perygl o niwed arwyddocaol. Mae Deddf plant 1989 yn nodi sawl egwyddor gan gynnwys, pwrpas cyfrifoldeb rhiant, yr angen i roi lles y plentyn yn gyntaf pan fo’r llys yn ystyried magwraeth plentyn, a bod angen i blant aros o fewn eu teulu gan mai dyma yw’r gofal gorau iddynt oni bai bod ymyrraeth ym mywyd y teulu yn hanfodol.

Roedd yn hynnod bwysig derbyn dymuniadau a theimladau'r plant yn ystod y broses hwn. Yn ystod yr ymchwiliad, gwelwyd hwy yn yr ysgol ac yn y cartref gan. Mae gan bob plentyn yng Nghymru sy'n rhan o ymchwiliadau Diogelu plant yr hawl i gael eiriolwr annibynnol I’w cefnogi (Llywodraeth Cymru, 2025). Cafodd y gwasanaeth ei wrthod gan y plant felly roedd hi'n allweddol i mi adeiladu ar y berthynas efo nhw er mwyn derbyn gwybodaeth pellach ac i roi pwer iddynt. Cafodd eu ganlyniadau eu trafod yn unigol yn ystod y gymdeithas, gan rannu mewnbwn o ran hyrwyddo eu llais, dewis, a rheolaeth (DGCALL(C) 2014). Cytunwyd i roi enwau'r plant ar gofrestr CP oherwydd pryderon ynghylch a iechyd meddwl y fam a’i gallu I gadw plentyn 1 yn saff yn ei gofal. 

Yn dilyn y cofrestriad yr oedd yn rhaid i mi sicrhau cwblhau asesiad o anghenion y teulu. Mae (Gweithdrefnau Diogelu Cymru, 2019) yn nodi amserlen o 42 diwrnod o ddechrau’r ymholiad 47 er mwyn gwneud hyn. Cyfrifoldeb statudol awdurdodau lleol yw diogelu, amddiffyn a chefnogi plant. Mae’n rhaid i’r awdurdodau ddiwallu eu cyfrifoldebau trwy ddilyn canllawiau Deddf Gwasanaethau Cymdeithasol Adrannau Gwasanaethau Cymdeithasol, (1970), ac yn ddiweddarach Ddeddf Plant 1989, Deddf Plant 2014 a Deddf Gwasanaethau Cymdeithasol a Llesiant (Cymru) 2014. Mae rhan 3 [21] DGCALL (C) 2013 yn rhoi dyletswydd ar Awdurdodau lleol i asesu anghenion plant o fewn eu hardal os ydynt angen gofal a chymorth. Yn y Ddeddf mae’n pwysleisio yr angen i atal datblygiad anghenion Gofal a chymorth ychwanegol drwy weithio’n agos â gwasanaethau megis adrannau tai, addysg a hamdden. 

Bu i mi sicrhau fy mod yn rhoi gwybod i’r teulu o flaen llaw pryd yr oeddwn yn mynd i ymweld â hwy, ac roedd yn hanfodol bwysig fy mod yn cyrraedd ar amser ac yn cydymffurfio a’r cynllun yr oeddem wedi ei gytuno gyda’n gilydd. Mae Beesley Watts a Harrison (2018) yn nodi bod cyfathrebu clir yn hanfodol wrth weithio a chreu perthnasau hefo unigolion sydd yn ei chael yn anodd gweld bod angen newid. Yr oeddwn hefyd yn ymwybodol bod angen i mi sicrhau nad oeddwn yn gwneud i blentyn 2 ac Oedolyn 1 deimlo yn anghyfforddus yn ystod yr ymweliadau, ac felly daethant i benderfyniad y byddwn yn ymweld â hwy yn eu cartref eu hunain gan mai dyma oedd eu dymuniad. Roedd yn bwysig fy mod yn gwisgo dillad priodol oedd ddim yn rhy ffurfiol gan fy mod yn ymwybodol y byddai hyn yn gallu creu awyrgylch anghyfforddus iddynt. Mae rhan 3 o’r Cod Ymarfer proffesiynol (Llywodraeth Cymru, 2014) yn nodi’r angen i gynnal asesiadau sy’n canolbwyntio ar bersbectif a lles y plentyn. Mae’r Cod Ymarfer Proffesiynol Gofal Cymdeithasol yn pwysleisio’r angen i barchu agweddau a dymuniadau ac i hyrwyddo hawliau a diddordebau unigolion (Gofal Cymdeithasol Cymru 2017). Roedd yn bwysig felly i mi roi cyfle i Oedolyn 1 gael cyfle i roi ei llais ymlaen ac i sicrhau ei fod yn cael ei glywed. Prif egwyddor o fewn DGCALL (C) (2014) ydy i hyrwyddo llais, rheolaeth a rhoi dewis i unigolion. Roeddwn felly yn hollol agored ac oedolyn 1 ynglŷn a’r broses asesu ei rhiantu a phwysigrwydd cyd-weithredu.  Mae awdurdodau lleol yn gyfrifol pan fo terfyn yn ystyr pryderon diogelwch i sicrhau asesu rhieni. Roedd angen i mi felly ystyried dadansoddiad manwl o'r ffactorau cadarnhaol a negyddol ym mywyd y plentyn fel rhan o asesiad cadarn gan sicrhau cynnig darpariaeth a chymorth i'r teulu (Gofal Cymdeithasol Cymru, 2018). 

Pan oeddwn yn gweithio gyda phlentyn 2, yr oedd yn hanfodol bwysig fy mod yn gwneud hyn mewn modd sensitif. Yr oeddwn felly yn sicrhau fy mod yn ymgymryd mewn darnau o waith uniongyrchol fyddai yn cefnogi Plentyn 2 i deimlo ddigon hyderus a chyfforddus i rannu ei theimladau a’i barn yn agored. Yr oeddwn yn gwneud gwaith paratoi cyn ymweld â phlentyn 2 er mwyn sicrhau bod y cwestiynau a’r darnau gwaith yn rhai a fyddai yn gyfeillgar i blentyn o’i hoedran hi. Nodir Hardy (2018) mai prif bwrpas gwaith uniongyrchol a phlentyn yw creu awyrgylch pwrpasol a saff ar gyfer y plentyn fel eu bod yn gallu bod yn hollol agored. Mae’n hanfodol bwysig bod y gweithiwr cymdeithasol yn gallu gwrando a defnyddio sgiliau ymateb da er mwyn gallu ymateb yn briodol i unrhyw fath o bryder sydd ym meddwl y plentyn.

Yn ystod y cyfnod o weithio a’r teulu, roedd yn rhaid sicrhau bod adolygiadau rheolaidd yn digwydd er mwyn sicrhau bod nod llesiant y plentyn yn parhau i gael ei gyrraedd. Mae Alexander a Macdonald (2001) yn nodi er mwyn gweithio’n aml-asiantaethol ddod yn fater polisi pan sefydlodd y Llywodraeth Lafur ffocws ar bartneriaethau a’u gweld ’fel ethos amgen i’r farchnad fewnol a chystadleuaeth mewn gwasanaethau’.  Yn ogystal â hyn bu i’r DGCALL (C) (2014) wneud newidiadau i’r ffordd y caiff gwasanaethau eu cynllunio, eu comisiynu a’u darparu.  Yn dilyn y newidiadau hyn, bu iddo arwain at yr angen i bobl broffesiynol fod yn sicrhau gweithio’n aml-asiantaethol gan annog cydweithio rhwng asiantaethau, drwy annog prif egwyddorion y Ddeddf sef i roi llais a rheolaeth i unigolion drwy’r gwasanaeth oedd yn cael ei gynnig. Yn ystod y cyfarfodydd adolygu, yr oedd yn bwysig rhoi cyfle i blentyn 2 ac Oedolyn 1 i rannu eu barn a’u teimladau am yr hyn oedd yn mynd ymlaen o fewn eu bywyd dydd i ddydd. Bu i hyn sicrhau creu perthynas fwy cadarn gyda’r teulu er mwyn cyfarch eu hanghenion.

Yn ystod y cyfnod asesu, roedd Oedolyn 1 a plentyn 2 yn gallu adnabod bod mwy o rwystrau o fewn eu cartref, megis eu bod yn teimlo nad oeddynt yn ran o’r gymuned, ac yn byw mewn tlodi. Roedd yn bwysig fy mod yn trio canolbwyntio ar y pethau cadarnhaol oedd ganddynt yn eu bywyd, drwy ddefnyddio ymagwedd yn seiliedig ar gryfder. Bu i ni adnabod bod gan y teulu gefnogaeth arbennig o gadarn yn dod gan Oedolyn 3 sef aelod o deulu agos iawn. Yr oedd y gefnogaeth yr oedd yr unigolyn hyn yn gynnig i’r teulu yn arbennig o dda, gan gynnwys bod yn rhan o adolygiadau er mwyn eirioli ar ran Oedolyn 1 os yr oedd yn teimlo nad oedd yn gallu cyfathrebu dros ei hun. Mae sicrhau bod eiriolwr ar gael i blant yn ddisgwyliad cenedlaethol, statudol, ac mae gwasanaethau eiriolaeth proffesiynol ar gael, ond yn yr achos yma roedd plentyn 2 yn hapusach gyda aelod o’i theulu yn eirioli ar ei rhan. Yr oedd hefyd yn rhoi cefnogaeth emosiynol i Oedolyn 1 ac i blentyn 2 oedd yn sicrhau rhoi ychydig o ysbaid i’r fam ar adegau. Nodir Pattoni (2012) er bod angen sicrhau canolbwyntio ar y pethau cadarnhaol sydd gan unigolion o fewn eu cylch teulu, nid yw hyn yn golygu anghofio am yr holl anhawsterau sydd ganddynt, ond yn hytrach mae angen canolbwyntio ar sut y gellir gwyrdroi eu brwydrau i gryfderau. 

Yn ystod fy nghyfnod yn gweithio gyda’r teulu, rhannodd Plentyn 2 nad oedd yn hapus parhau byw yng ngofal Oedolyn 1, a hynny gan nad oedd yn teimlo’n saff o fewn y cartref oherwydd ei defnydd o gyffuriau. Wrth i mi siarad hefo Oedolyn 1, bu iddi gytuno i plentyn 2 gael ei lleoli yng ngofal aelod agos i’r teulu sef (Oedolyn 3), ar sail wirfoddol. Mae Deddf Gwasanaethau Cymdeithasol a Llesiant (Cymru) 2014 yn nodi mai cytundeb gwirfoddol ydy Rhan 76 o’r Ddeddf, sydd yn caniatáu i’r plentyn gael ei lleoli gyda chytundeb y rhiant o fewn gofal maeth neu gydag theulu priodol. Yr oedd asesiad cadarnhaol wedi ei wneud gan y tim maethu o flaen llaw ar Oedolyn 3 oedd yn caniatáu iddi hi gael ei lleoli yno.

Fel rhan o hyn, roedd yn rhaid i mi fod yn rhan o gyfarfod PLO (Public Law Outline) er mwyn cael cyngor cyfreithiol ar y pwynt hyn. Nodir y Family Law Group (2017) bod cyfarfod o’r fath yn cymryd lle pan bydd gan yr Awdurdod Lleol bryder ynglŷn a llesiant plentyn. Dyma’r fframwaith cyfreithiol ar gyfer sicrhau fod llesiant plant yn cael sylw priodol ac amserol heb unrhyw oedi di-angen o fewn y llysoedd. Mae angen sicrhau fod y gwaith partio gyda’r teulu yn digwydd tu allan i drefniadau llys er mwyn llwyddo yn hynny o beth. Nid oedd y fam yn teimlo ei bod yn gallu cadw’r plentyn yn ddigon saff, nac yn gallu cyfarch ei anghenion dydd i ddydd gan ei bod yn camddefnyddio sylweddau a’u hiechyd meddwl wedi dirywio. O fewn Deddf Plant 1989 caiff hyn ei nodi o dan adran 20 ble mae person sydd a cyfrifoldeb rhiant yn gwneud penderfyniad i ganiatáu’r awdurdod lleol i symyd y plentyn i ofal dros dro. Roedd y fam yn teimlo mai cytuno i drefniant Adran 76 oedd y penderfyniad gorau i blentyn 2 yn yr achos hwn, ac roedd yn bwysig fy mod yn egluro yn hollol glir iddi beth fyddai hyn yn ei olygu er mwyn sicrhau ei bod yn dallt ei phenderfyniad. Bu i mi hefyd drwy oruchwyliaeth a thrafodaethau pellach gyda fy rheolwr llinell ddod i benderfyniad bod angen sicrhau gwneud cais i’r llys am orchymun gofal dros dro (ICO) sydd yn cael ei nodi o dan adran.38 yn Neddf Plant 1989 (gorchmynion dros dro). Yr oedd yn bwysig i mi adnabod bod hyn yn golygu effeithio Hawliau Dynol Oedolyn 1 yn y sefyllfa yma, ac yn mynd yn erbyn yr hawl iddynt gael bywyd teuluol preifat. Ar y llaw arall mae’r UNCRC yn adnabod bod angen i blant gael eu gwarchod rhag unrhyw niwed hyd yn oed os yn golygu mewn rhai achosion bod angen symud plant o ofal eu rhiant. 

Yn ystod y cyfnod o weithio hefo’r teulu hwn, teimlaf fy mod wedi cael cyfle i ddod i adnabod mwy o amgylch prosesau diogelu plant. Roedd yn hynod bwysig fy mod yn gallu cyd weithio yn effeithiol ac asiantaethau eraill er mwyn sicrhau cadw Plentyn 2 yn saff rhag niwed. Er bod hyn wedi bod yn gyfnod heriol, yr oeddwn yn ymwybodol mai diogelu’r plentyn oedd y peth pwysicaf yn yr achos hwn. Yr oedd yn anodd ar adegau i Oedolyn 1 weithio gyda’r awdurdod lleol gan nad oedd hi yn teimlo ei bod yn gallu ymddiried mewn gweithwyr cymdeithasol yn sgil ei chefndir. Roedd yn bwysig i mi sicrhau cynnal y berthynas i gorau fy ngallu yn dilyn i’r llys wneud plentyn 2 yn destun gorchymyn gofal gan y bydd yn rhaid i mi weithio’n agos ac Oedolyn 1 wrth symud ymlaen i’r dyfodol ac ymgymryd mewn asesiadau pellach o’i rhiantu.

Roedd yn bwysig i mi fod yn cysidro ffactorau amgylcheddol y teulu, a drwy ddod i adnabod mwy ar Oedolyn 1, daeth yn adnabyddus i mi ei bod wedi delio a nifer o brofiadau niweidiol yn ystod ei phlentyndod ei hun cyfeirir atynt fel ACES. Bu i’r rhain arwain iddi hi fynd yn ei blaen i fyw gyda phroblemau iechyd meddwl, cam-ddefnyddio sylweddau (alcohol a chyffuriau), perthnasau treisgar yn ogystal â thynnu ei hun oddi allan i’r gymdeithas yr oedd yn byw ynddi. Nodir Webster (2022) yn dilyn astudiaeth achos am effaith ACES ar oedolion, bod digwyddiadau trawmatig o fewn plentyndod yn gallu amharu ar y ffordd y mae plentyn yn datblygu i fod yn oedolyn. Mae’r astudiaeth hefyd yn dangos bod cynnydd mewn diagnosis o iechyd meddwl ac anableddau yn gysylltiedig â sgorau uwch o ACES o fewn bywydau unigolion. Oherwydd hyn, nid yw’r broblem yn cael ei weld fel mater cymdeithasol yn unig erbyn hyn, gan ei fod hefyd yn effeithio ar iechyd a datblygiad.

Elfen hanfodol o'm hasesiad risg oedd asesu galluogi Oedolyn 1 i fod eisiau gwneud newidiadau yn ei bywyd dydd i ddydd. Mae'r gallu i newid yn arwyddocaol mewn perthynas â gwneud penderfyniadau o fewn maes amddiffyn plant. Roeddwn yn defnyddio model ‘steps to change’ yn ystod fy nghyfnod o weithio gydag Oedolyn 1, gan fod y model yn nodi bod pum cam gwahanol sydd angen digwydd er mwyn newid y ffordd y mae person yn meddwl er mwyn galluogi newid. Er fy mod wedi sicrhau rhoi cynnig i Oedolyn 1 fynychu grŵp er mwyn cefnogi ei defnydd o alcohol a chyffuriau, nid oedd modd i mi ei gwneud i fynychu. Roedd yn rhaid iddi fod eisiau gwneud newid, ac yn barod i roi popeth i mewn er mwyn cyrraedd ei nod personol, sef i stopio defnyddio sylweddau yn ddyddiol. Er fy mod wedi gallu hybu Oedolyn 1 i wneud hunan atgyfeiriad i dderbyn cefnogaeth o amgylch ei iechyd meddwl a’i defnydd o alcohol a chyffuriau, nid oedd modd i mi fod yn ei gorfodi i gymryd rhan os nad oedd yn barod. 

Yn anffodus, bu i Oedolyn 1 fod yn cyrraedd cam dau o’r model camau i newid, ond ni fydd iddi allu pwsio ei hun i fynd ymhellach gan nad yr oedd yn barod i wneud newidiadau yn ei bywyd ar y pwynt yma. Yr oedd yn tueddu i weithio’n dda gydag asiantaethau oedd ar gael o fewn y gymuned hyd at bwynt. Os yr oedd Oedolyn 1 yn teimlo nad oedd yn hapus a’r wybodaeth a’r cyngor yr oedd yn ei derbyn gan asiantaethau, roedd yn mynd yn ôl i fod yn cam-ddefnyddio sylweddau i’r pwynt nad oedd yn fodlon dod allan o’r cartref nac i sesiynau hefo gweithwyr proffesiynnol. Yn ystod y cyfnod o weithio gyda’r teulu, roedd yn rhaid i mi wneud penderfyniad profesiynnol na fyddai Oedolyn 1 yn arddangos y gallu i wneud y newidiadau hanfodol er mwyn lleihau’r risg o niwed i blentyn 2 o fewn yr amserlen llys. Oherwydd hyn, yn ystod y gwrandawiad llys terfynol, yr oedd yr awdurdod lleol yn argymell fod Plentyn 2 yn cael ei gwneud yn destun i orchymun llys llawn ond yn aros yng ngofal Oedolyn 3 sydd eisoes wedi ei chofrestru fel gofalwr maeth i'r awdurdod lleol, ond hefyd yn aelod o deulu iddynt. Nid oedd Oedolyn 2 yn fodlon rhoi ei hun ymlaen er mwyn gofalu am Plentyn 2, ac yr oedd yn hynod anodd ei gael i ymgymryd mewn unrhyw sesiynau gyda’r gweithiwr proffesiynol. 

Pan gaiff gorchymyn o’r fath ei wneud i’r awdurdod lleol, mae’n golygu bod yn rhaid i’r awdurdod ofalu am y plentyn yn ei gofal dros yr amserlen sydd wedi ei nodi ar yr gorchymyn (s. 33(1) Deddf Plant 1989). Mae’n rhaid iddynt hefyd sicrhau llety addas i’r unigolyn, diogelu a hybu lles y plentyn adran 22 (3) o'r ddeddf, canfod dymuniadau’r plentyn ac unrhyw berson sydd a chyfrifoldeb rhiant drostynt adran 22 (4), parhau i adolygu a gwneud cais i ryddhau’r gorchymyn gofal os os modd gwneud hynny yn y dyfodol. Mae Erthygl 3 o Gonfensiwn Ewropeaidd ar Hawliau Dynol yn rhoi’r hawl i unigolion gael eu gwarchod rhag cael eu trin yn niweidiol neu annynol.

Yn ystod fy nghyfnod o weithio gyda’r teulu ac asesu’r fam, yr oedd yn amlwg ei bod angen cefnogaeth o amgylch ei hiechyd meddwl. Yr oeddwn ar adegau yn teimlo ei bod yn anodd cyd-weithio gyda’r tîm iechyd meddwl cymunedol. Mae’n bwysig nodi bod y tîm iechyd meddwl yn gweithio o dan y model meddygol o anableddau, sydd yn ffordd wahanol iawn i sut mae’r adran yr ydwyf i’n gweithio iddi, sydd yn arddel y model cymdeithasol. Prif ganolbwynt y model meddygol yw gallu rhoi diagnosis i unigolion o’r ochr fiolegol, gan hefyd nodi eu bod yn gallu cael eu trin drwy therapi, driniaeth feddygol, neu ymyrraeth. Er fy mod wedi gofyn i’r tîm iechyd meddwl fynd allan ar frys i asesu capasati a sefyllfa iechyd meddwl Oedolyn 1 yn dilyn dirywiad yn ei iechyd meddwl, nid oeddynt yn teimlo ei bod mewn risg o wneud niwed i’w hun, ac felly nid oeddynt yn gallu cynnig gwneud ymweliad brys. Nodi’r Huxley et al (2011) bod y dystiolaeth yn gyfyngedig o amgylch effeithiolrwydd ymarfer integredig rhwng y tim iechyd a gwaith cymdeithasol, ac mae’n tanseilio cyfraniad gwaith cymdeithasol. 

Yn anffodus, yn dilyn yr achos llys ac i’r gorchymun gofal gael ei roi mewn lle gan y llys, bu i sefyllfa iechyd meddwl a denfydd Oedolyn 1 o gyffuriau ac alcohol waethygu. Mae wedi dod i’r pwynt ble nad ydy Oedolyn 1 yn ymgymryd mewn sesiynau cyswllt hefo Plentyn 2. Er bod Oedolyn 1 yn derbyn gwasanaethau gan dimau o fewn y gymuned i’w chefnogi, nid ydyw ar y pwynt hyn yn cyd-weithio a’r gwasanaethau cymdeithasol. Mae Deddf Plant (1989) yn pwysleisio ar bwysigrwydd hyrwyddo cyswllt rhwng plant a rhieni os oes modd gwneud hynny, ond yn yr achos hwn mae’n anodd iawn cael Oedolyn 1 i gydymffurfio, ac nid oes modd i’r adran fod yn rhoi pwysau arni i fynychu. 

[bookmark: cysill]Yr oedd yn bwysig fy mod yn gwneud defnydd da o oruchwyliaeth gyda fy rheolwr llinell yn ystod y cyfnod o weithio gyda’r teulu hwn gan ei fod yn gyfle i mi allu myfyrio ar fy mhenderfyniadau a’m barn broffesiynol wrth weithio a’r teulu. Yr oedd ar adegau yn gyfnod anodd i fod yn gweithio ar achos mor ddwys, yn enwedig wrth gysidro’r ffaith fod gennyf hefyd lwyth achos uchel hefyd. Teimlaf fod gwneud defnydd o’r oruchwyliaeth wedi bod yn hynod bwysig er mwyn cael barn person arall ynglŷn â fy mhenderfyniadau a’m teimladau. Yr oedd hyn hefyd yn rhoi cyfle i mi weld beth fyddwn yn gallu gwneud yn wahanol y tro nesaf yn enwedig o gysidro gweithio ar achos ble yr oedd plentyn mewn risg uniongyrchol o niwed arwyddocaol. Nodir Middleman a Rhodes (1980) bod goruchwylio gwaith cymdeithasol a gofal cymdeithasol yn gyfarfyddiad sefydliadol allweddol. 


(Cyfrif Geiriau: 4,400)

Tasg 4

Diogelu mewn maes nad yw'n brif faes gwaith i chi

Canllawiau: 
Mae angen gweithwyr cymdeithasol sydd newydd gymhwyso ar Gofal Cymdeithasol Cymru i ddarparu tystiolaeth am eu dealltwriaeth o waith diogelu gydag oedolion a phlant.  Bydd yr aseiniad isod yn eich galluogi i ddangos hyn. D.S. os ydych yn gweithio fel arfer ym maes diogelu plant dylech ysgrifennu am ddiogelu oedolion.  Os ydych fel arfer yn gweithio gydag oedolion yna dylech ysgrifennu am ddiogelu plant.  Gwnewch yn siŵr eich bod yn bodloni’r canlyniadau dysgu ar gyfer y dasg hon (gweler atodiad 5 y llawlyfr).

	Cwestiwn a:
Mewn maes nad yw’n brif ffocws i’ch gwaith (gweler y canllawiau uchod) eglurwch y ddeddfwriaeth berthnasol, a’r polisïau a’r gweithdrefnau cenedlaethol, lleol a sefydliadol ar gyfer diogelu. 

Wrth weithio ac unigolion bregus o fewn y gymuned, mae angen sicrhau ystyried eu galluedd meddyliol er mwyn eu diogelu. Mae’r Ddeddf Galluedd Meddyliol (2005) yn nodi bod angen i ni gredu bod gan oedolion alluedd i wneud penderfyniadau hyd nes y caiff hyn ei brofi yn wahanol. Mae modd i unigolion bregus dderbyn cefnogaeth drwy wasanaeth eiriolaeth sydd ar gael drwy’r Ddeddf Galluedd Meddyliol, 2005 os oes rheswm i dybio nad oes ganddynt alluedd i wneud penderfyniadau. Mae’r Ddeddf hefyd yn nodi’n glir pa mor bwysig ydy sicrhau rhoi cyfle ac amser i unigolion wneud penderfyniadau dros eu bywyd eu hunain os yn briodol a bod ganddynt gapasati i wneud hynny, hyd yn oed os ydy'r rhain yn benderfyniadau annoeth.

Mae Deddf Gwasanaethau Cymdeithasol a Llesiant (Cymru) 2014 yn diffinio Diogelu fel ‘amddiffyniad rhag niwed a chamdriniaeth’. Mae’r Ddeddf hefyd yn adnabod thema glir o amgylch diogelu’r oedolion mwyaf bregus o fewn ein cymdeithas. Mae diogelu yn rhan annatod o’r Ddeddf ac mae’n nodi bod angen sicrhau diogelu unigolion er mwyn sicrhau eu bod yn cyrraedd ei nod llesiant. Yn rhan 3 o’r DGCALL (C) mae’n gosod dyletswydd ar awdurdodau lleol i roi hawl ac i gynnig asesiad cyflawn i oedolion o fewn y gymdeithas.

Mae rhan a.197 (1) o’r Ddeddf yn diffinio ‘esgeulustod’ fel methiant i gwrdd ag anghenion corfforol, emosiynol, cymdeithasol neu seicolegol unigolyn, ac yn y pendraw fyddai yn arwain at greu niwed i’w llesiant. Yn y Ddeddf hon caiff Camdriniaeth ei ddiffinio o dan fwy nac un categori, boed yn gamdriniaeth rywiol, gorfforol, seicolegol, emosiynol neu ariannol.  

O fewn y proffesiwn mae’n bwysig hefyd i gofio am adran 130 o’r Ddeddf GCALL (Cymru) 2014 sydd yn ei gwneud yn ofynnol i weithwyr proffesiynol iechyd, gofal cymdeithasol ac athrawon i rannu gwybodaeth a’r awdurdod lleol os ydynt yn credu bod plentyn mewn perygl o brofi camdriniaeth o fewn gofal oedolyn a all fod ar adegau yn oedolyn mewn sefyllfa o risg neu yn ddiffyg capasati.


Mae gan awdurdodau lleol ac unrhyw berson proffesiynol arall o fewn y maes ddyletswydd i fod yn adrodd unrhyw bryder o amgylch oedolyn y maent yn credu sydd mewn risg. Caiff hyn ei nodi yn glir yn adran 128 o DGCALL (Cymru) (2014). Os oes unrhyw amheuaeth bod oedolyn mewn peryg o risg, mae gan yr awdurdod lleol ddyletswydd i sicrhau eu bod yn gwneud ymholiadau pellach er mwyn profi os oes risg yn bodoli a’u peidio. Mae’n bwysig i sicrhau gweithio o dan y Ddeddf Cydraddoldeb (2010) o fewn y maes hwn sydd yn sicrhau gosod fframwaith cyfreithiol i amddiffyn hawliau unigolion ac i hyrwyddo cyfle cyfartal i bawb.

O dan y DGCALL (C) 2014 mae dyletswydd i weithwyr barchu hawliau dynol unigolion. Mae Egwyddorion y Cenhedloedd Unedig yn rhan annatod o weithio ac Oedolion drwy barchu erthygl 8 sef yr hawl i fyw bywyd preifat o fel eu cartref a’u teuluoedd eu hunain heb orfod derbyn ymyrraeth.

Mae Gweithdrefnau Diogelu Cymru ar gyfer plant ac oedolion sydd mewn perygl o gamdriniaeth ac esgeulustod yn ganllawiau statudol sydd yn manylu ar swyddogaethau a chyfrifoldebau hanfodol ymarferwyr er mwyn gwneud yn siŵr bod plant ac oedolion yn cael eu diogelu. Maent yn llinyn arian drwy’r holl waith diogelu ac yn gymorth i ymarferwyr gymhwyso deddfwriaeth a chanllawiau statudol. Mae Adran 7 yn y canllawiau, cyfrolau 5 a 6 yn rhoi cyfarwyddyd r drin achosion unigol. Mae’r gweithdrefnau yma ar gyfer pawb sydd yn gweithio ym maes diogelu ac yn bwysig i safoni ymarfer yn genedlaethol a rhwng asiantaethau.

(Cyfrif geiriau: 487)


500 o eiriau (+/- 10%: dylech gynnwys nifer y geiriau ar ddiwedd pob adran).





	Cwestiwn b:
Myfyriwch ar y gwahaniaeth rhwng diogelu ym maes gwaith oedolion a gwaith plant.

Mae Deddf Plant (1989) yn Ddeddfwriaeth sydd wedi ei greu ar gyfer amddiffyn plant yng Nghymru, ac nid oes deddfwriaeth o’r fath yn bodoli o fewn maes diogelu oedolion. Rhoddi’r ddeddf hon ofynion a disgwyliadau ar awdurdodau lleol dros bob plentyn o fewn eu dalgylch. Mae’r Ddeddf hefyd yn gosod yr hawl i blant gael eu hamddiffyn rhag camdriniaeth a niwed drwy’r egwyddor gyfreithiol mai lles y plentyn sydd yn bwysicach nag oll, nid ydy hyn yn berthnasol i ddiogelu ym maes oedolion. Nodi’r o fewn y ddeddf hon beth yw’r disgwyliadau ar yr awdurdod lleol er mwyn cadw’r plentyn yn ddiogel drwy osod trothwyon clir gydag amserlen statudol glir i’w cwblhau. Mae rhan pedwardeg saith o fewn y ddeddf yn nodi dyletswydd ar awdurdodau lleol i wneud ymchwiliad i unrhyw amheuaeth fod plentyn yn peri risg. Yn ogystal mae trothwyon clir yn nodi yn union sut i weithredu er mwyn gwneud cais am Orchymyn llys os ydy plentyn mewn perygl o risg sylweddol.


Yn wahanol iawn i Ddeddf Hawliau Dynol 1989, mae Confensiwn y Cenhedloedd Unedig ar Hawliau'r Plentyn (1988) yn ganolog i ddiogelu plant yn y maes. Mae’r confensiwn yn sicrhau rhoi cyfle i bob plentyn fyw bywyd cyflawn a chael y cyfle i gyrraedd eu llawn botensial.  Rhoddir hwn lais i blant gan eu bod yn sicrhau rhoi’r hawl i blant gael eu clywed drwy roi barn a llais, a hynny drwy rannu eu dymuniadau a’u teimladau. Mae Deddf Hawliau Dynol 1989 yn nodi yn glir bod gan unigolion yr hawl i fyw bywyd preifat, ac mae hefyd yn rhoi dyletswydd i weithwyr proffesiynol hyrwyddo’r hawliau drwy eu hymyrraeth. Mae hyn felly yn nodi pan bod oedolyn sydd yn cael ei asesu i fod a galluedd  o dan y Ddeddf Iechyd Meddwl (2005) yn gwneud penderfyniadau annoeth, mae ganddynt pob hawl i wneud hynny hyd yn oed os ydyw’n golygu eu bod yn rhoi eu hunain mewn sefyllfa o risg. Os nad ydy’r unigolyn hwn yn rhoi eu caniatâd i dderbyn cefnogaeth neu asesiad pellach, mae’n rhaid parchu eu hawliau dynol i fyw bywyd preifat o dan y Ddeddf hon. 

Mae’r Ddeddf GM (2005) yn caniatáu i unigolion wneud penderfyniadau eu hunain er mwyn hyrwyddo eu lles a’u diogelwch eu hunain, ac mae’n berthnasol i unigolion sydd yn 16 oed neu hyn. Mae hyn yn wahanol i blant gan nad ydynt yn gallu gwneud penderfyniadau dros eu gofal eu hunain, ac felly mae dyletswydd ar y rhai sydd â chyfrifoldeb rhiant i wneud penderfyniadau drostynt. Nodi’r ddeddf bod angen i weithwyr proffesiynol fod yn tybio bod gan oedolion y galluedd i wneud penderfyniadau nes bod cadarnhad fel arall nad oes ganddynt gapasati.

Mae rhai materion sydd yn gyffredin mewn prosesau diogelu plant ac oedolion, ond mae rhai gwahaniaethau yn y ddeddfwriaeth. Oherwydd hyn mae’r gweithdrefnau wedi eu rhannu i faes diogelu plant a maes oedolion mewn perygl o gamdriniaeth ac esgeulustod. Mae’r gweithdrefnau yn glir iawn yn mynegi nad oes angen caniatâd i gyfeirio materion diogelu plant a bod sicrhau fod materion risg yn derbyn sylw priodol yn goruchafu unrhyw ystyriaeth arall. Ar y llaw arall, fel sydd eisoes wedi ei gyfeirio ato yma, mae angen ystyriaeth wahanol ym maes oedolion sydd yn cydfynd a’u galluedd, eu dewisiadau a’u dymuniadau fel unigolion. Er hynny mae yn bwysig i ystyried ymwneud a’r oedolyn sydd mewn perygl mewn partneriaeth effeithiol er wyn sicrhau fod modd cyfarfod eu anghenion gofal, cefnogi a chefnogaeth.

(cyfrif geiriau: 437)



400 o eiriau (+/- 10%: dylech gynnwys nifer y geiriau ar ddiwedd pob adran).

Manylion y Gweithdai a Fynychwyd

Cofnodwch yn y tabl isod ddyddiadau holl weithdai’r rhaglen gadarnhau a fynychwyd gennych  

Adroddiad y Mentor

	Gan gyfeirio at y 3 chanlyniad dysgu, rhowch sylwadau llawn ar ddatblygiad y dysgwr dros gyfnod y rhaglen gyfan. Myfyriwch ar y wybodaeth a ddarparwyd gan y dysgwr ar ddechrau’r rhaglen yn Nhasg 1 (Rhan a) a’r safbwynt diweddarach a roddwyd yn Nhasg 1 (Rhan b). Os ydych wedi gweld neu drafod adborth gan unigolion sydd angen gofal a chymorth a/neu’u gofalwyr y mae’r dysgwr wedi gweithio gyda nhw, fe'ch anogir i wneud sylwadau ynglŷn â hyn o safbwynt datblygiad y dysgwr a’i ddatblygiad yn y dyfodol.


	
CPEL Portfolio: submission October 2024 

Social Worker’s name: Elin Hughes

Mentor’s Report compiled by Susan Adams, Registered Social Worker 

Elin has had something of a disjointed experience during the completion of CPEL due to personal factors. It is all the more impressive that her reflections on her first year’s post qualifying practice were well focused and considered. She made a wise choice in her selection of the Problem Solving Model (Pearlman1957) and, in mentoring sessions, demonstrated her ability to integrate this model and other reference material, knowledge of relevant legislation into day to day practice.
Her reference to the importance of developing self awareness as a core
SW skill and her sensitivity in working collaboratively with service users bore out her commitment to listening and enabling rather than ”rescuing” people experiencing difficulty.

I considered that Elin’s reflection on her first year’s practice showed her maturity and capacity to be clear eyed about her learning needs and areas where she felt she lacked knowledge, experience and confidence. 
She used supervision and mentoring sessions to explore her experience and the impact of practising in Children’s Services. She recognised that she needed to progress from assisting experienced workers to becoming competent enough to take on more complex cases in her own right.

Elin identified opportunities to increase her experience and continued to use supervision to support extending practice into more complex cases. Formal training courses also informed her as did her reading and ongoing critical reflection on her practice.

Elin’s evident curiosity in the nature of social work and the practitioner’s role was also pursued and considered in the context of theoretical models, her growing experience and understanding of the legislative context. I believe that she demonstrated maturity in the identification of learning outcomes and in planning the process by which she would progress. She was/is concerned about achieving best practice. She recognised the many dilemmas and ethical concerns which bedevil SW practice.

I observed that Elin often appeared overwhelmed by the information and experience she gathered and her need to make sense of it all. She challenged herself to practice critical reflection and to internalise her learning. Elin does a lot of this work inside her own head rather than through talking, but once she is satisfied, she can discuss complex matters and marshal a wide range of material in a coherent and comprehensive manner.

Elin has followed her plan and has made good use of learning opportunities, critical reflection and experience of case work. 

During her second year in practice Elin continued to focus on developing self- awareness as a means to develop purposeful interaction with service users. She is committed to maintaining this ongoing developmental goal and sees it as critical to her efforts to maintain best practice. 

Elin is able to maintain awareness of the multi layered context of her role and function as a SW, whilst identifying and understanding the relevance of ethical considerations, the need to understand risk and decision making.

Elin has slowed down in the sense of becoming more measured and considered in her approach. She commands the need for detail and precision rather than the vague panic and uncertainty some situations provoke in some practitioners.

Her work this year has become more focused, learning outcomes have been met and she has demonstrated her ability to consider the complexity of the work and to function as a social worker with growing capacity to manage greater complexity. Elin is more assertive and is able to practice confidently, whilst quietly aware that the learning and development continues.

Elin has made excellent use of her CPEL year and has undoubtedly built on her early experience post qualification.


SA/19.09.2024

Mentors Report (to be completed by the mentor) 

I can confirm that I am a registered social worker and that in my role as mentor I have provided a written report of the learner’s progress over the duration of the programme.

Signed: S Adams (Mentor)

Date: 19 September 2024

CYFRINACHEDD a LLÊN-LADRAD - I’w gwblhau gan y dysgwr

Mae’r holl wybodaeth a ddarparwyd yn y portffolio hwn yn cydymffurfio â’r canllawiau ar gyfrinachedd.  Cadarnhaf fod yr holl waith ac eithrio sylwadau gan eraill (e.e. mentor, unigolion sydd angen gofal a chymorth a/neu’u gofalwyr) i gyd yn waith gwreiddiol gennyf i ac nid yw wedi ei gopïo.   Deallaf fod llên-ladrad yn cael ei ystyried yn ddifrifol iawn gan y Brifysgol a'r rhaglen.   
[image: ]
Llofnod (Dysgwr)

Dyddiad:   07/10/2024




Adborth a sylwadau gan unigolyn sy’n defnyddio gwasanaethau, ei deulu a/neu ofalwyr (Tasg 2) - i'w gwblhau gan yr Arsylwr.

Cadarnhaf fy mod yn weithiwr cymdeithasol cofrestredig gyda gwybodaeth am faes ymarfer y dysgwr a bod y crynodeb arsylwi a'r sylwadau uchod gan yr unigolyn sydd angen gofal a chymorth a/neu’i ofalwyr yn ymwneud â’r un darn o ymarfer a welais ar y dyddiad a nodwyd.


Llofnod:     [image: ]_  (Arsylwr) Sioned Williams

Dyddiad:     _07/10/2024 _ _ _ _ _ _ _ _ _ _ _ _ _ _ _ 




	Adroddiad y Mentor (i’w gwblhau gan y mentor) 

Gallaf gadarnhau fy mod yn weithiwr cymdeithasol cofrestredig ac fy mod yn fy rôl fel mentor wedi darparu adroddiad ysgrifenedig am gynnydd y dysgwr dros gyfnod y rhaglen.

Llofnod________________________ (Mentor)

Dyddiad ___________________







 
Gwiriad y Rheolwr Llinell.
Canllawiau: Rhaid i’r adran hon gael ei chwblhau a’i llofnodi gan reolwr llinell y dysgwr a/neu uwch ymarferydd. Os nad yw’r rheolwr llinell yn weithiwr cymdeithasol cofrestredig, mae’n rhaid cael gwiriad hefyd gan ymarferydd gwaith cymdeithasol mewn uwch swydd (y mentor efallai) sydd yn gyfarwydd â gwaith y dysgwr ac sy’n gallu gwirio bod y dysgwr wedi cymryd rhan yn yr achos diogelu a nodir yn Nhasg 3 y portffolio a bod y dysgwr wedi bodloni’r holl feini prawf a restrir isod.  

Yn yr adran hon, cadarnhewch eich bod wedi gweld tystiolaeth ddigonol o waith y dysgwr yn ystod y cyfnod y bu’n ymgymryd â’r rhaglen Gadarnhau. Os oes angen, dylech ymgynghori â rheolwyr eraill y mae'r dysgwr wedi gweithio gyda nhw.   Wrth lofnodi’r adran hon, rydych chi’n cadarnhau eich bod yn hapus â:

1. lefel yr oruchwyliaeth a’r cymorth mentora a dderbyniwyd gan y dysgwr;
1. y dysgu a’r datblygu a wnaed; 
1. y darllen a’r ymchwil personol a wnaed;
1. lefel y wybodaeth a’r sgiliau a ddangoswyd; 
1. y ddealltwriaeth a ddangoswyd o’r Cod Ymarfer Proffesiynol a’r Safonau Galwedigaethol Cenedlaethol; 
1. gwerthoedd craidd y dysgwr; 
· y gwaith a’r sylwadau y cyfeiriwyd atynt o fewn y portffolio, mai gwaith y dysgwr ei hun ydyw a’i fod yn seiliedig ar arfer cyfredol; 
1. cyflawni sgiliau cofnodi cywir, cadarn, cydlynol a dadansoddol;
1. Dylai’r rheolwr llinell wirio bod y dysgwr wedi bod yn ymwneud â diogelu.
1. Adroddiad y mentor, a’i fod yn rhoi tystiolaeth o arsylwi ar yr Ymarfer Proffesiynol a gyflawnwyd dros gyfnod llwybr y Dystysgrif Raddedig mewn Cadarnhau Ymarfer Gwaith Cymdeithasol (arfer seiliedig ar waith sy’n cyfateb i 7,000 o eiriau).


Cadarnhaf fod y dysgwr hwn wedi cyrraedd lefel briodol o arfer proffesiynol.   

 GWIRIAD Y RHEOLWR LLINELL:

ENW’R RHEOLWR LLINELL:             	SIANED JONES
LLOFNOD Y RHEOLWR LLINELL:	[image: ]
DYDDIAD:                                                07/10/2024



Y Cytundeb Dysgu 


PORTH AGORED a PHRIFYSGOL CYMRU Y DRINDOD DEWI SANT

TYSTYSGRIF RADDEDIG MEWN CADARNHAU YMARFER GWAITH CYMDEITHASOL

CYTUNDEB DYSGU RHWNG Y DYSGWR A’R CYFLOGWR 

	
Enw’r Dysgwr 
	ELIN HUGHES

	
Enw’r Tîm/Asiantaeth 
	TIM PLANT, ARFON

	
Enw’r Mentor 
	TONWEN DAVIES

	
Enw’r Rheolwr Llinell 
	SIANED JONES



Dyletswydd Astudio

Bydd y dysgwr yn ymgymryd â holl elfennau'r rhaglen Tystysgrif Raddedig yn ddiwyd, gan gynnwys mynychu'r sesiwn gynefino orfodol, pedwar Gweithdy Cadarnhau a chymryd rhan mewn arolwg gwerthuso neu grŵp ffocws ar ôl cwblhau'r rhaglen. 

Mae cyfranogiad llawn ac effeithiol y dysgwr ar y Dystysgrif Raddedig yn orfodol gan fod Gofal Cymdeithasol Cymru wedi gwneud cwblhau'r rhaglen yn ofyniad o fewn y cyfnod cofrestredig cyntaf (tair blynedd) fel Gweithiwr Cymdeithasol.   Mae hyn yn berthnasol i weithwyr cymdeithasol a gymhwysodd ar ôl Ebrill 2016.

Absenoldeb Astudio 

Mae'r cyflogwr yn cytuno i gefnogi'r dysgwr drwy ddarparu amser o fewn ei gontract cyflogaeth arferol i fynychu’r holl elfennau gorfodol a gytunwyd o’r rhaglen, yn cynnwys diwrnod cynefino a phedwar Gweithdy Cadarnhau. Gellir darparu amser ychwanegol ar gyfer cyfarfodydd gwerthuso'r rhaglen ac unrhyw hyfforddiant a gytunwyd fel elfen ofynnol o’r rhaglen. 
Bydd y cyflogwr yn darparu tri diwrnod astudio pellach fel cyfraniad tuag at yr amser sy'n gysylltiedig ag ymchwil personol a datblygu’r portffolio i'w gyflwyno.  Gellir cymryd y diwrnodau astudio yn ystod unrhyw ddiwrnod o'r wythnos (neu gyfuniad o ddyddiau) cyn belled â bod hyn (i) yn briodol i gam paratoi'r portffolio ar y pryd, a (ii) wedi’i gytuno gyda Rheolwr y Tîm a fydd yn rhoi ystyriaeth i anghenion y tîm a'r gwasanaeth. Os yw'r dysgwr yn gweithio llai na 37 awr yr wythnos bydd y diwrnodau gorfodol a’r absenoldeb astudio’n cael eu cymeradwyo yn unol â pholisïau lleol y cyflogwr. 





Adnoddau 

Gall y dysgwyr gael mynediad i ddeunyddiau dysgu a deunyddiau llyfrgell o adnoddau presennol eu cyflogwr neu fel y disgrifiwyd yn y Llawlyfr Rhaglen, o'r Brifysgol. Mae'r cyflogwr yn deall bod y Dystysgrif Raddedig i'w chwblhau gan Weithwyr Cymdeithasol sydd newydd gymhwyso yn ystod eu cyfnod cofrestredig cyntaf a bydd yn cefnogi'r amserlen yma. Mae disgwyliad hefyd, gan mai rhaglen datblygiad proffesiynol yw hwn, y bydd y dysgwyr yn cymryd cyfrifoldeb am eu dysgu eu hunain gan hefyd ddefnyddio eu hamser eu hunain ar gyfer astudio personol a pharatoi portffolio. 


Mae adran hyfforddi’r cyflogwr yn cytuno i:   
 
· drefnu fod staff cymwys yn ymuno â’r rhaglen; 
· talu ffioedd y cwrs yn uniongyrchol i’r Brifysgol;  
· talu ffioedd partneriaeth Porth Agored ar gyfer pob dysgwr;
· darparu arweiniad a chefnogaeth ychwanegol drwy:

0. hwyluso mynediad i ddeunyddiau dysgu presennol neu adnoddau llyfrgell;
0. darparu cyfleoedd hyfforddi priodol o raglenni hyfforddiant mewnol presennol fel y cytunwyd gyda'r dysgwr a'r mentor;
0. darparu rhaglen gynefino a Gweithdai Cadarnhau; 
0. darparu arweiniad a chymorth i ddysgwyr am ofynion y rhaglen a chwblhau'r portffolio;
0. helpu datrys unrhyw anawsterau yn ymwneud â’r rhaglen y mae’r dysgwr, y mentor neu reolwyr gwasanaeth yn dod ar eu traws. 

Mae’r dysgwr yn cytuno i: 

· weithio'n ddiwyd i gwblhau'r cymhwyster o fewn yr amserlen a gytunwyd, sef 12 mis o'r dyddiad cofrestru ar y rhaglen;
· nodi hyfforddiant mewnol priodol gyda'r rheolwr/mentor a threfnu i fynychu'r cyrsiau hyn;
· nodi unrhyw ofynion arbennig gyda'r rheolwr/mentor a'r Cydlynydd/Rheolwr Hyfforddi; e.e. dyslecsia a chysylltu â Gwasanaethau Myfyrwyr y Brifysgol yn uniongyrchol am y gefnogaeth ychwanegol a all fod yn ofynnol; 
· mynychu rhaglen gynefino a phedwar Gweithdy Cadarnhau. Mae’r rhain yn elfennau gorfodol o’r rhaglen; 
· cynhyrchu gwaith a thystiolaeth sy'n briodol i'r portffolio a'r canlyniadau dysgu o fewn amserlenni a gytunwyd; 
· gwneud a chadw at apwyntiadau a gytunwyd gyda’r mentor/rheolwr llinell;
· sicrhau ei fod wedi paratoi’n ddigonol a chael unrhyw gydsyniad sy’n angenrheidiol i arsylwi ymarfer;
· hysbysu'r mentor/rheolwr llinell a'r adran hyfforddi ar unwaith os oes unrhyw broblemau neu newidiadau mewn amgylchiadau wrth ddilyn y rhaglen, yn enwedig os gallai hyn effeithio ar gwblhau'r rhaglen erbyn y dyddiad cau a gytunwyd neu allu'r unigolyn i fynychu gweithdy gorfodol;
· cyd-gysylltu gyda'i reolwr llinell/mentor i gadarnhau diwrnodau astudio a defnyddio ei amser ei hun ar gyfer astudiaeth hunan-gyfeiriol, ymchwil a pharatoi'r portffolio;
· cymryd cyfrifoldeb personol am baratoi a chwblhau'r holl waith sy’n angenrheidiol i gyflwyno’r portffolio;
· gweithredu bob amser yn unol â'r Cod Ymarfer Proffesiynol a pholisïau, gweithdrefnau a phrosesau'r cyflogwr a'r Brifysgol;
· sicrhau ei fod yn deall yr angen i gwblhau'r rhaglen yn ystod y cyfnod cofrestredig cyntaf (tair blynedd) gyda Gofal Cymdeithasol Cymru. (Cymhwyso ar ôl Ebrill 2016). 


Mae’r Rheolwr Llinell/Mentor yn cytuno i wneud y canlynol: 

Gall y rheolwr llinell/mentor fod yn un person neu gall dau berson ar wahân ymgymryd â’r rôl. Rhaid i’r mentor fod yn Weithiwr Cymdeithasol cofrestredig ag o leiaf 3 blynedd o brofiad ar ôl cymhwyso. 

· mynychu cyfarfod cynefino i ddod yn gyfarwydd â gofynion y rhaglen;
· darparu neu drefnu i ddarparu digon o gyfleoedd asesu er mwyn i'r dysgwr ddangos tystiolaeth o gymhwysedd a gwneud arsylwadau gofynnol.    Os nad oes cyfleoedd ar gael ar unwaith yn y tîm, trefnu i'w darparu mewn man arall yn y Gwasanaeth;
· arwain a chefnogi'r dysgwr dros gyfnod y rhaglen;
· rhyddhau'r dysgwr ar gyfer y rhaglen gynefino a'r pedwar Gweithdy Cadarnhau ac unrhyw gyrsiau hyfforddi mewnol sy'n briodol i gwrdd â'r anghenion dysgu a gytunwyd;
· cytuno gyda'r dysgwr ar hyd at dri diwrnod astudio ychwanegol dros holl gyfnod y rhaglen, fel cyfraniad y cyflogwr at yr amser sydd ei angen ar gyfer astudio personol, ymchwil neu ddatblygu’r portffolio;
· sicrhau bod y rheolwr llinell yn darparu goruchwyliaeth ffurfiol reolaidd ar gyfer y dysgwr yn unol â pholisi’r sefydliad (rheolwr llinell); 
· sicrhau bod sesiynau mentora’n cael ei darparu yn unol â chanllawiau Gofal Cymdeithasol Cymru ar gyfer y 3 Blynedd Gyntaf o Ymarfer.  Lle bo modd, dylai sesiynau mentora gael eu trefnu fel digwyddiad ar wahân i’r goruchwylio. Rhaid cadw cofnod llawn o ddyddiadau cynnal y sesiynau mentora.

Cwblhau a chyflwyno’r portffolio

Disgwylir i'r dysgwyr gwblhau'r Dystysgrif Raddedig ac fel arfer byddant yn cyflwyno eu portffolio cyn pen 12 mis ar ôl mynychu’r rhaglen gynefino. Os bydd unrhyw ddysgwr yn rhagweld anhawster i gwrdd â'r gofyniad hwn dylai drafod y mater ar unwaith gyda'i Reolwr/Cydlynydd Hyfforddi. Cyfrifoldeb y dysgwr yw hysbysu’r brifysgol os nad yw’n mynd i allu cyflwyno gwaith erbyn y dyddiad penodedig. 


Bydd proses gyflwyno’r portffolio a'r dyddiadau ar gyfer pob carfan yn cael eu cyhoeddi ar Moodle. Wedi iddynt gofrestru ar raglen  NI CHAIFF dysgwyr newid y dyddiad cyflwyno heb ddod i gytundeb gyda’r cyflogwr a'r Brifysgol.   

Nid yw pwysau gwaith yn cael ei ystyried fel rheswm dros beidio â mynychu unrhyw Weithdy Cadarnhau.

Deallaf a derbyniaf delerau ac amodau'r cytundeb dysgu hwn fel y nodwyd uchod.

